Kulit Sensitif & Wanita Ni Kongsikan Cara Ibunya Rawat. Sapu Minyak Kunyit Homemade Je!

Mungkin bila kita sebut tentang penggunaan minyak kunyit, ianya bukanlah begitu popular seperti mana  penggunaan minyak bawang putih atau sebagainya dalam membantu melegakan permasalahan kegatalan kulit.

Namun, perkongsian pengalaman Ilya ketika waktu kecil dahulu,di mana ibunya sering menyapu minyak kunyit ini bagi melegakan masalah kegatalan kulit yang dialami, nyata begitu serasi dengannya.

Dan untuk itu, ingin dikongsikan bagaimana cara Ilya menyediakan bahan untuk hasilkan minyak kunyit agar lebih ramai dapat manfaatkan khasiatnya.

Ini perkongsiannya:

Minyak kunyit! Untuk kulit yang bermasalah

Sedikit tips untuk orang yang ada sakit kulit.
Resepi ni dari mak. Zaman mak kecik-kecik dulu, mak guna minyak ni sapu pada kulit yang bermasalah.

Saya ada eczema, sejak dari sekolah lagi. Dulu teruk, sekarang dah okay, cuma tak sembuh sepenuhnya.

Saya alah pada bahan kimia dalam kosmetik, bahan dalam sabun, pencuci. Sebab tu salah satu saya tak berani nak cuba-cuba produk kecantikan. Takut sejarah berulang masa alah teruk zaman sekolah.

Sekarang saya baru nak cuba cara mak rawat penyakit kulit.

Bahan-bahanya:

Kunyit
Santan
Garam bukit

Cara-caranya:

Step 1 : Tumbuk kunyit sampai lumat

Step 2 : Campurkan dengan santan

Step 3 :  Kacau dan masak lagi sampai pecah minyak. Masa ni masuk garam bukit.

Step 4 : Mula nampak minyak dah.

Step 5 : Tapiskan dan minyak kunyit siap!


“Terima Kasih Pinjam Rahim Ummi 3 Bulan Untuk Berteduh.” Bangun Tidur Katil Berdarah, Wanita Sebak Bayi ‘Ghaib’

Dalam keterujaan menantikan kehadiran si kecil dan ‘baby bump’ semakin membesar, siap nama untuk si kecil ini juga sudah disediakan. Namun  dia terpaksa pasrah menerima takdir apabila disahkan mengalami keguguran.

Apa yang menjadi tanda tanya pada empunya diri adalah bagaimana kandungannya boleh gugur sedangkan sebelum itu dia tidak mengalami sebarang masalah dan hasil imbasan di hospital juga menunjukkan bayinya normal. Namun, dalam masa yang sama dirinya dihujani dengan pelbagai peristiwa ‘pelik’. Jelas isteri kepada Amirul Izzat itu lagi, dia berhadapan dengan pelbagai emosi di tempat kerja dan ‘gangguan’ di rumah seminggu sebelum keguguran.

INNA LILLAHI WA INNA ILAIHI RAAJI’UN.. Memori anak sulung ummi abi.. Ummi n abi namakan awak Aisyah Humaira Binti Muhamad Amirul Izzat nak.. Al Fatihah buatmu 🤲🏻😔😭 Awak tinggalkan ummi n abi di hari yg mulia sayang.. 😔🍃

SELAMAT JALAN ANAK UMMI ABI.. ALLAH LEBIH SAYANGKAN AWAK 😔😔😭😭😭 Coretan ni aku simpan kat sini untuk jadi memori n pengajaran buat semua ibu n bapa kat luar sana.. Mungkin agak nonsense tapi ni la realiti yg jd pd aku n suami 😔😔😔

2 minggu sebelum miscarriage ..

Aku scan baby still okay.. Mood aku pun okay.. Baby sihat, keadaan aku pun okay.. Sihat la nak dpt baby😂🤭

1 minggu sebelum miscarriage..(Di sini cerita bermula)

Emosi terganggu.. Penat dengan kerja.. Penat dengan mulut manusia.. Tiba2 kena marah.. Tiba2 orang reka cerita bukan2.. Tiba2 jadi sedih.. Tiba2 serba tak kena.. Sebab apa? Sebab MULUT MANUSIA.. Kesan pada sapa? Kandungan dalam perut aku ni.. Banyak pengalaman tak menarik jadi sebelum aku keguguran..

1) Suasana rumah jadi berubah.. Suram.. Tiba2 pintu kena ketuk.. Tiba2 dengar budak lari2 dalam rumah.. Tiba2 bunyi orang tarik meja kerusi..

2) Keadaan aku n husband agak tak okay.. Banyak misunderstand n so on.. Tapi still under control..

3) Tak sedap hati n rasa semacam yang jadi. Allah gerakkan hati aku untuk cari petunjuk Dia..

Tiba2 tok sedara yang buat rawatan islam chat, minta aku balik segera sebab ad yang nak bincang. Aku takde expect apa2.. Tapi aku xsedap hati..

Aku start buat solat sunat hajat, buat Yasin Mubin 3× selepas Maghrib, minta petunjuk Allah. Direct aku buat 5hari..

Tengah baca Yasin Mubiin, tiba2 ada suara sebijik mcm suami aku panggil aku dari belakang. Aku toleh. KOSONG. Means that iblis tengah mengganggu kekhusyukan aku. Aku ignore n teruskan. Tiba2 suami aku masuk dari luar, aku diam. Lepas siap baca yasin, aku sambung solat isyak n solat hajat. Dh settle aku tanya dia, “Abang ad panggil sy ke?” Dia kata, “Sy kat beranda rumah dari td laa.. dengar ustaz bg tazkirah, diorg pasang speaker so sy dengar la.” Aku diam.

Malam tu, aku mimpi ada beberapa orang yg aku kenal, berdiri di antara 2 pokok besar, dengan keadaan yg sangatlah berkabus n suram, gelap. Antara mereka tu ada seorang budak kecik. Muka aku xnampak. Tapi aku cam bayangan yang berdiri tu. Takpe. Aku anggap itu mungkin mimpi je.

3hari BERTURUT TURUT aku mimpi benda sama. aku tak sedap hati. Malam ketiga aku mimpi benda tu is SEMALAM.. n aku mimpi budak kecik tu jalan dengan diorang.. Seiringan.. Aku bangun dari tidur.. Demi Allah Yang Maha Esa, darah penuh atas tilam tempat aku tidur. Aku cuak. Bila aku tepuk2 pipi aku, yes aku bukan mimpi! Hati aku mula tak sedap. Tapi aku masih husnudzon.

Pegi klinik terus menangis.. Minta scan.. n Dr cakap Perut aku dah KOSONG.. On the spot.. Fikiran aku pun kosong.. Apa petunjuk mimpi tu? n apa sedang berlaku sebenarnya? Dr tanya, “Puan ada jatuh ke?” aku cakap takde. Dia sambung lagi, “Maaf puan, sy terpaksa bgtahu puan dh pun keguguran.. Tapi susah nak gambar sebab kantung pun dh xde dlm perut puan..sy xtahu apa punca dia..

Cuma lately ni puan ada stress ke? Tapi biasanya keguguran kalau sebab stress pun at least biasanya kantung akan ada puan.. apa pun semoga puan tabah” aku cakap banyak benda aku stress.then aku diam.. Aku buntu.. Suami cakap.. “Sayang, kita kena redha.. Biarlah yang mana nak sembah iblis n so on tu buat apa yang diorang nak.. Anak kita dah tunggu kita kat syurga..”

Allahuakbar, sebelum ni aku baca je cerita orang. Harini kena kat batang hidung sendiri. Bukan nak suruh percaya dengan sihir, but tolonglah gais kalau tengah mengandung. Berhati hati la dengan orang sekeliling tak kira sape pun dia. Serapat mana pun kita dengan dia, kita kena tahu bahawasanya kita takkan mampu tahu apa isi hati seseorang tu.

1)JANGAN PERCAYAKAN SESIAPA SEKELILING KAU

2)ELAKKAN MAKAN SEMBARANGAN

3)KAWAL EMOSI

4)MINTA PERLINDUNGAN ALLAH

5)JANGAN BG ORANG GOSOK PERUT KAU SEMBARANGAN

Berehatlah di syurga anak ummi, anak abi.. Ummi n abi akan sentiasa sayang anak sulung ummi n abi ❤😔😭 Tunggu kami di syurga nak. Terima kasih sudi pinjam rahim ummi selama 3 bulan untuk awak berteduh.. Maafkan ummi sebab x mampu nak jaga awak nak.. 😔😔😭😭😭😭 Maafkan isterimu wahai suami 😔😔😭😭😭

Mungkin harini kau boleh guna ilmu iblis untuk jatuhkan orang. Tapi kau kena tahu kuasa Allah melebihi segalanya. Berhentilah tunduk dengan ajaran n perjanjian jin dan iblis. Demi Allah, sape pun punca, aku takkan halalkan dunia akhirat untuk perbuatan korang ni. Siapapun korang, semoga segera kembali ke jalan Allah. Tunggu la azab dekat akhirat nanti. Terima kasih atas petunjukMu ya Allah. 🤲🏻

Selamat jalan anak ummi..

Selamat tinggal baby bump ummi 😔😭


Jus Peria Bantu Atasi Batu Karang. Boleh Cuba Petua Ini.


Suka Korek Telinga Punca Jangkitan Berlaku, Ambil Peduli Nasihat Dr Ini

Telinga berair dan sakit adalah antara tanda yang menunjukkan berlaku jangkitan pada telinga.

Kenapa ia berlaku? Sebagaimana perkongsian Dr Ezairy M Sallih yang menjelaskan bahawa tabiat suka mengorek telinga menjadi punca masalah telinga.

Nak tahu lebih lanjut ikut perkongsian ini.

“Doktor, kenapa telinga saya selalu berair. Malam tadi dah mula sakit sangat.” Rintih pesakit saya ini.

“Ada apa-apa ke puan buat sebelum jadi sakit ni?” Soal saya.

“Saya ada cuba bersihkan telinga. Sebelum ni selalu juga buat macam tu. Telinga gatal, tu saya buat.” Ujarnya lagi.

Masalah yang sering berlaku kepada pesakit yang kerap melakukan tabiat mengorek telinga ialah ia boleh menyebabkan jangkitan berlaku pada salur telinga pesakit.

Ear canal akan membengkak dan pesakit akan mengalami kesakitan yang teramat sangat. Ada kalanya ia akan disertai dengan pengumpulan cecair nanah juga!

Oleh itu, hentikanlah tabiat ini.

Sama-sama kita berpesan.

Sumber: Dr Ezairy M.Sallih
Pakar Bedah Telinga, Hidung & Tekak


Turunkan Berat Badan Dengan Habatussauda. Memang Berkesan & Jangan Tak Cuba!

Cabaran untuk menurunkan berat badan bagi seorang ibu memang bukan semudah yang dibayangkan. Banyak sangat halangannya, maklumlah hari-hari kita akan berbuka dengan  makanan yang sedap-sedap.

Pun begitu, sebenarnya ada cara yang lebih santai dan mudah untuk ibu-ibu amalkan yang juga dapat membantu menurunkan berat badan. Nak tahu bagaimana jom semak perkongsian daripada puan Sumaiyah Abdullah.

RAHSIA TURUNKAN BERAT BADAN DALAM MASA 20 HARI DENGAN HABATUSSAUDA

Ada tak kat sini yang tercari-cari resepi atau petua untuk turunkan berat badan? Resepi ni ciksu dapat dari sahabat kat seberang. Inshaallah berkesan katanya. Yang penting mudah dan selamat.

Bahan-bahannya adalah:

2 sudu besar habatussauda
1 jug air
1 sudu besar madu (sukatan untuk 1 cawan)
Sedikit perahan air limau nipis atau lemon.

Cara-caranya adalah :

1- Rendam semalam habatussauda dalam periuk yang berisi air.

2- Esok paginya,rebus rendaman tadi dengan api sederhana kecil sehingga menggelegak.

3- Apabila air sudah bertukar warna, tutup api dan tudung periuk tadi sementara menunggu rebusan tadi sejuk.

4- Kemudian, tuang ke dalam cawan dan masukkan madu serta sedikit perahan limau nipis atau lemon.

5- Kacau rata, dan siap.

6- Sedia untuk diminum. Memang best nau-nau rasa dia. Haruum gitew. Lembuuut je bila masuk mulut. Aishh. Korang rasalah sendiri.

Amalkan sehari sekali sebelum sarapan.

Selain untuk turunkan berat badan, resepi ini juga bagus untuk meredakan batuk dan selsema. Ciksu dah try bagi kat anak. Alhamdulillah, batuk reda walaupun baru sekali minum.


”Selama Ini Kita Sibuk Bekerja Sampai Jarang Bermain Aktiviti Dengan Anak.”  Follow Cara Bapa Ini Santuni Anak Masa PKP.

Mendidik anak memang mencabar malah boleh membangkit kemarahan jika hilang sabar apabil anak-anak buat ragam.

Namun sebagai ibu bapa, mengasuh anak-anak yang sedang membesar ni perlukan kesabaran dan trik supaya mereka dapat menjadi anak yang baik dan mendengar cakap.

Menerusi facebook, Ahmad Zulqurnain Ghazalli berkongsi tip keibubapaan dan boleh juga dipraktikskan sepanjang PKP.

Baru aku sedar ada benda yang aku terlepas pandang sebagai seorang ayah kepada 3 orang anak.

Aku sedar setelah khatam membaca buku “The Muslim Parent’s Guide To The Early Years” by Umm Safiyyah. Seorang ibu yang membesarkan 2 orang anak di United Kingdom juga sedang menyiapkan degree in psychology pada tahun 2013.

Aku kongsikan beberapa point yang menarik untuk kita sebagai ibu bapa patut ambil perhatian

MASA EXCLUSIVE UNTUK SETIAP ANAK

Seriously ini memang sangat menyedarkan aku. Masa anak sorang dulu. Seluruh masa untuk anak fokus kepada seorang.

Apabila 3 orang ni aku spend masa main sama2 dengan semua sekali. Tapi something not right! Julat umur beza 2 tahun. Kemahiran berbeza!

Jadi kat buku tu tulis. Spend masa sekitar 30minit exclusive untuk setiap sorang. Aktiviti HANYA dengan dia sorang je. Masa tu kita sendiri boleh tengok perkembangan setiap seorang. Kunci dia MASA EXCLUSIVE setiap sorang.

So aku try lah semalam. Main dengan yang bongsu je. Memang lain macam gembira dia.

Padahal aku main bagi duit syiling pusing. Dia pijak. Ulang dan ulang. Sampai aku bosan. Tapi dia tetap gembira aktiviti dia pijak duit syiling yang sedang berpusing!

SALING MELAFAZKAN KASIH DAN SAYANG.

Sebagai seorang lelaki. Menjadi normal kita hanya tunjuk je kasih sayang kita. Sesekali je kita lafazkan sayang kepada anak.

Rupanya Peluk anak dan lafazkan “Ayah saaaayang xxxxx” akan memberi impak yang sangat berbeza dengan hanya kita tunjukkan sayang kita dengan melindungi anak2 dari bahaya dan menyediakan segala keperluan.

Begitu juga anak kepada kita. Cuba kita suruh anak tiba2 peluk ibu dia dari belakang dan cakap

“Harraz saaayang Ummi” dan kiss pipi ummi dia

Lain kan suasana dia?

PUJI ANAK. JANGAN ASYIK FOKUS BAD BEHAVIOR DIA SAHAJA

Ini memang sangat betul!

Setiap hari confirm ada je benda yang anak2 buat yang bikin hati panas kan?

Kita ni pula terlalu fokus kepada kesalahan diorang sampai banyak benda baik yang diorang buat kita abaikan. Tak puji pun diorang. Ini lah yang akan buatkan self esteem diorang jatuh.

Masa Harraz dulu aku memang sering puji dia atas any good things yang dia buat. Boleh lihat hasil dia.

Semakin pudar bila dah 3 orang anak ni. Stress kadang2. And i notice that lagi kita tengking kesalahan diorang lagi makin menjadi2 bad behavior diorang.

Sometimes kena main “Good cop and Bad cop” dengan anak2 ni. Aku marah at the same time aku bagi hint kat Aida suruh peluk anak.

Ok. Cukuplah 3 point dulu hasil dapatan baca buku ni. Ada point lain yang dah biasa orang tulis. Cuma reminder semula seperti :

1. Jadi Role Model
2. Buat aktiviti bersama
3. Bina undang2 dalam rumah
4. Jangan sampai kita je yang ikut cakap anak
5. Memahami apa yang anak nak dan impikan

Lagi satu aku sangat sarankan dalam fasa PKP ni kita spend lah masa sebanyaknya untuk bermain dengan anak2. Selama ni kita sibuk bekerja sampai jarang bermain dengan diorang.

Juga inilah masanya kita ada ruang untuk tambah parenting knowledge. Boleh baca buku dan penulisan yang berlambak2 orang tulis.

Semoga bermanfaat!

Gambar :
Setelah berhempas pulas beperang pistol air dan bom air dengan anak2 petang tadi dikala umminya sibuk memasak. Yang cawan tu bom tau. Yang kotak tu kubu masing2. Hahaha.


“Meh Ambik, Sorry Tak Boleh Masuk Dekat.” Kena ‘Kejar’ Waktu Hantar Bantuan Barang, Gelagat Dua Sahabat Ni Buat Ramai Terhibur!

Berat sama dipikul, ringan sama dijinjing. Dalam bersahabat kena saling membantu antara satu sama lain.  Apabila salah seorang ditimpa musibah, maka sebagai sahabat kena menghulur tangan membantu apa yang patut.

Melihat perkongsian dari rakan Tiktok yang menggunakan nama samaran Long Chicken 69, pastinya menyentuh hati, betapa indahnya mempunyai sahabat yang sangat prihatin.

Menerusi perkongsian tersebut, lelaki berkenaan menghantar barang-barang dapur untuk kawannya yang serdang menjalani kuarantin akibat cov1d-19.

Setelah meletakkan batanagn keperluan tersebut Di hadapan pintu pagar , dia kemudiannya memanggil sahabatnya untuk mengambil makanan berkenaan.

Namun apa yang melucukan, sahabatnya keluar sambil bergurau mengejarnya membuatkan warganet terhibur menyaksikan video berkenaan. Lucu apabila lelaki tersebut siap membaling rokok dari supaya kawannya tidak mendekati namun tidak dihiraukan.

Rata-rata yang menonton memuji ikatan persahabatan antara mereka.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Petua Mudah Semburan Bunga Cengkih Untuk Suburkan Pokok Dan Elak Serangan Serangga Perosak. Buat Sendiri Memang Berkesan!

Bila bercucuk tanam tentu hadapi masalah serangga/ulat perosak. Daun bergulung, kerinting, berlubang, layu, buah dimakan ulat dan sebagainya.

Apa kata cuba pula semburan yang menggunakan air rebusan cengkih. Boleh bantu suburkan tanaman.

Ikuti perkongsian ini.

Cara buat air rebusan bunga cengkih utk tanaman
Fungsinya adlh utk mematikan hama,semut, aphid dan sbgainya selain mmpercepat pucuk pucuk baru.Air rebusan bunga cengkih ni yg paling kerap saya guna utk semua tanaman saya selain air kunyit+cili padi + bawang.Kekerapan sembur, seminggu 3 kali, waktu ptg sahaja.Cara ada di bawah.

Saya guna 2 paket bunga cengkih.

Rebus dgn 8 gelas air sehingga mndidih.

Air rebusan bunga cengkih yg tlh siap disejukkn.

Masukkn ke dlm botol spray. Jgn tambah air lagi.

Spray pada pokok cili atau lain lain pokok yg brmasalah. InshaAllah sihat dan subur.

Cantik daun selepas semburan bunga cengkih.


Kot Ye Nak Pergi Beli Baju Raya, Diingatkan Jangan Bawa Anak Bersama!

Biasanya bila kita bercerita tentang persiapan membeli baju raya, kasut raya dan persiapan diri yang lainnya, tentu anak-anaklah paling teruja.

Perasaannya itu tidak dapat digambar dengan kata-kata. Maklumnya dapat memilih baju dan kasut yang disukai ketika membeli belah.

Namun persiapan tahun ini, kita sebagai ibu bapa perlu faham sebaik-baiknya elakkan daripada membawa anak-anak semasa membeli belah.

Saranan dan pesanan ini juga turut dikongsikan oleh Dr. Ahmad Samhan, meluahkan kerisauannya bila melihat ada sesetengah ibu bapa tanpa gusar membawa anak-anak ke shopping complex.

Diharapkan dengan shering ini, dapat sedarkan jika adanya yang terlupa akan perjuangan kita menentang Covid-19 masih belum berakhir.

Dah kenapa bawa anak keluar beli baju raya!

Kelihatan beberapa mak ayah bersama anak-anak di shopping complex tersenyum riang sambil letakkan baju di badan anak untuk mengukur saiz.

Aku pulak rasa risau dan kasihan. Mesti mak ayah rasa ralat kalau beli baju online. Maklumlah, dah terbiasa beli baju raya mesti ukur dibadan. Bimbang tak muat la,saiz dah betul tapi ketat di ketiak la.

Tapi ingat, kanak-kanak adalah golongan yang berisiko tinggi untuk dapat jangkitan kerana imuniti yang rendah.

Adakah kita lupa kita masih belum bebas. Virus yang tak nampak dimata ini masih lagi menular di kalangan kita. Kita masih dalam fasa dilanda wabak.

Setakat ini 317 kes positif COVID-19 membabitkan kanak-kanak berusia 12 tahun ke bawah. Daripada jumlah itu, 112 kes membabitkan kanak-kanak berusia empat tahun ke bawah dan 22 kes lagi dalam kalangan bayi berusia kurang satu tahun.

Negara kita telah mencatatkan kematian seramai 113 kematian. Walaupun belum ada kes kematian dari golongan kanak-kanak, adakah itu yang kita mahukan?

“Jika hanya kanak-kanak yang dijangkiti, ibu atau bapa yang negatif COVID-19 perlu memakai pakaian perlindungan diri (PPE) dan mengisi borang untuk menjaga anak mereka,” kata Dr Noor Hisham.

Raya memang dah dekat.Semua orang berhak untuk bergembira. Tapi berwaspadalah. Lindungi anak-anak. Elok kita boleh beraya dirumah, nanti kita terpaksa beraya di hospital.

Kita tak mahu ada kematian pertama dicatatkan dari golongan kanak-kanak. Kita mahukan anak-anak beraya dengan gembira walaupun di rumah.

Kongsikan pada mak ayah lain sebab makin ramai yang bawa anak keluar beli baju raya.


Tip Pilih Sayur &  Maintain Kesegarannya. Perlu Patuh Cara Ni!

Menyediakan hidangan untuk keluarga,  seorang ibu biasanya begitu cerewet dalam pemilihan bahan masakan yang digunakan.

Semahunya,  setiap hidangan yang dimasak perlulah menggunakan bahan yang segar, berkualiti dan sihat untuk keluarga tercinta.

Begitu juga halnya dalam membeli sayur-sayuran.  Kebiasaannya ibu-ibu sering membeli sayur-sayuran setiap kali ingin memasaknya bagi tujuan mendapatkan sayur yang segar. Jika dibeli sekali banyak, bimbang sayur-sayuran cepat rosak dan busuk.

Pun begitu,  tahukah anda ada cara terbaik untuk memilih sayur dan menyimpannya dalam tempoh yang lama namun tetap segar.  Ikuti perkongsian 2 wanita ini tentang sayur.

TIP PILIH & BELI SAYUR

1.Kobis: Pilih jenis yang ringan dan rongganya besar-besar.

2.Sawi: Pilih sawi yang berdaun lebar tetapi batangnya kecil.

3.Timun: Pilih timun yang lurus dan pangkalnya kurang warna hijau tua.

4.Tomato: Pilih tomato yang warnanya kehijau-hijauan sedikit.

5.Ubi Keledek: Pilih buah yang lurus dan bersih kulitnya.

6.Bendi: Pastikan hujungnya lembut.

sumber: Nurul Hawa Nadila Sari

Sekiranya anda membeli pelbagai jenis dayur dalam satu masa dengankuantiti yang banyak untuk dijadikan stok,  ada beberapa langkah yang petut dilakulan untuk pastikan sayur yang dibeli kekal segar.

Tip ini dikongsi oleh Pn Nurul Aima.  Jom hadam cara nak buat.

TIP SAYUR KEKAL SEGAR

Hari ini saya nak kongsi cara saya simpan sayur. Disebabkan saya ni agak malas hari-hari nak ke kedai beli sayur tambah-tambah lagi kedai runcit agak mahalkan. Saya dan suami akan ke pasar borong selangor,  2 minggu sekali atau 3 minggu sekali untuk beli segala keperluan masak.

Ini perlu buat:

1.  Satukan semua sayur dalam satu bekas yang besar dan rendam bersama air tambah sedikit garam selama 10minit.
2. Toskan selama beberapa minit.
3.  Rendamkan balik sayur dalam air sahaja tanpa garam tau selama 5minit sahaja.
4. Toskan lagi sampai air menghilang dari sayur okey. Lepastu masukkan dalam bekas kedap udara dan simpan dalam peti ais tadaa siap.

Ini bentuk dan keadaan sayur yang disimpan berhari-hari.  Kekal segar!

Sangat senang, mudah dan jimat bagi saya sorang suri rumah tidak payah nak bazirkan masa dan minyak kereta lagi hari-hari nak ke kedai kan.

sumber : Nurul Aima via petua ibu.


“Tapi Ibu Di Kubur, Saya Hanya Ada Kamu..”-Anak Luah Rasa Hati, Buat Ayah Ni Rasa ‘Terpukul’ Terlalu Lebihkan Kerja!

Sebagai ibu ayah kita terkadang alpa dalam memberi tumpuan kepada anak-anak dek kerana terlalu sibuk bekerja. Bahkan ada juga ibu ayah merasakan anak-anak sudah boleh berdikari dan tidak perlu lagi diberi perhatian mahu pun dibelai dan dimanja.

Perkongsian kisah daripada seorang bapa tunggal yang dikenali ramai di media sosial, Khairul Abdullah ini umpamanya sedikit sebanyak terkesan dihati kita semua. Memandangkan tidak dinafikan, dalam kita bekerja untuk mencari rezeki dan dalam masa yang sama kita seakan terlalu fokus pada kerja yang dibuat hingga anak-anak terabai dan terasa hati.

Ikuti perkongsian daripanya dan sama-samalah kita sebagai ibu ayah perbaiki diri menjadi yang lebih baik.

Aku tengah buat kerja sikit lepas isyak tadi. Tengah asyik bekerja anak bongsu aku datang dekat dan tarik tangan.

“Daddy, come and sleep with me.” sambil tarik tangan ajak aku teman dia tidur.
“5 minutes okay, I need to finish something.” Aku bargain dengan dia.
“But 5 minutes is a long time. 1 minute okay?”
“Okay.”

Aku pun sambung kerja sikit lagi. Terlupa dah 1 minit yang aku janji dengan dia tadi. Mungkin 10 minit lebih. Dia datang dan pegang tangan aku lagi.

“Daddy, come and sleep with me.”
“Why I need to sleep with you. You dah big boy kan?”

Aku tengah sedap dok jawab soalan dalam workbook kursus yang aku tengah attend beberapa hari ni. Tengah ada idea mencurah, sayang nak berhenti. So aku suruh dia tidur sendiri.

“I wanted to sleep with mommy. But she’s in the grave. I only have you.”
Panggggg! macam kena tampar.
Telan liur.
Insaf dan menyesal.

Kadang-kadang aku tak endah. Aku anggap semua dah ok. Aku anggap depa semua dah berdikari. Aku anggap bagi depa makan dan pakai tu dah cukup dah.

Aku lupa.
Depa tu anak kecil. Anak bongsu aku tu belum pun genap 4 tahun umurnya. Abang dia pun baru 6 dan 7 tahun.

Anak yang sukakan perhatian. Anak yang masih suka dipeluk dan diusap rambutnya. Anak yang suka dicuit geletek lalu terburai ketawanya. Anak yang suka dicium manja apabila diucap selamat malam kepadanya.

Kadang-kadang, terlebih fokus kepada kerja, lupa fokus kepada yang lebih utama. Anak-anak adalah amanah yang harus dijaga sebaiknya. Apatah lagi anak yang sudah hilang kasih sayang ibunya. Sangat tak patut aku calar-calar emosinya.

I have to change.
Kids first, work later.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Minuman Terbaik Untuk Ibu Berpantang Nak Cantik, Nak Sihat & Tambah Susu!

Sebagai ibu yang telah pun mengalami proses kehamilan beberapa kali, tentu sudah maklum akan kesan atau masalah kecantikan yang akan dialami setelah melahirkan anak.

Antara yang biasa terjadi kepada ibu selepas beranak atau dalam tempoh berpantang adalah  seperti lingkaran gelap bawah mata, wajah berjerawat, kulit kusam dan tidak kurang juga ada yang mengalami keguguran rambut.

Semua ini terjadi kesan daripada perubahan hormon dan tidak dinafikan juga kerana biasanya ibu di dalam pantang kurang tidur dek kerana menjaga anak kecil siang dan malam.

Jika dibiarkan tanpa usaha untuk menjaga kecantikan diri, bimbang juga wajah tidak berseri selepas beranak.

Untuk itu, usah bimbang ada petua dan amalan yang boleh dijadikan rutin harian untuk mengembalikan semula kulit wajah yang berseri dan sekali gus menjadikan tubuh badan sihat.

Melalui perkongsian dari Mardziah Abdul Rahman via MAHN diharapkan dapat membangtu ibu-ibu untuk kembali cantik. Malah menurut Mardziah, minuman yang diamalkan itu juga berperanan sebagai menambah susu badan.

Ikuti perkongsiannya

“Sangat sesuai untuk mommies yang tengah breastfeed untuk tambah susu badan, nak kulit cantik n nak sihat…”-Mardziah

Bahan-bahan:

1 genggam kurma merah
1 genggam longan kering
2 sudu besar barli
4 -5 batang ‘tong sum’ / ‘dong shen’ ( boleh dapat di kedai sensei)
6-7 biji goji
Air secukupnya

Cara penyediaan :

Rebus semuanya sampai kembang. Saya x letak gula sebab kurma tu dah manis kan. Tapi kalau nak manis lagi, boleh tambah gula batu madu.

Katanya lagi,

“Tong sum aka dong shen ni sangat bagus untuk kulit. Yang saya tau, ini sumber kolagen paling murah. So, x dapat makan bird nest atau marine collagen, boleh rebus minuman ni. Saya saja tambah barli untuk reduce heat badan di kala musim panas ni. Boleh diminum seisi keluarga”.

sumber : Mardziah Abdul rahman Via MAHN


Buah Tak Habis, Buatkan Je Kuib Ais Untuk Cantikkan Wajah Dengan Bajet Rendah!

Bila ditanya pada wanita yang mementingkan penjagaan kecantikan, pasti ada rutin perawatan wajah yang diamalkan.

Ini sebagaimana yang dikongsikan oleh Nurtieja Sheikh Ismail Nurtieja dengan mengamalkan cantik dengan kiub ais. Pun begitu, ada bahan-bahan yang digunakan dan ini telah dikongsikan olehnya. Jom semak.

AIS KIUB GULA PASIR + BUAH BUAHAN KESUKAAN KORANG.

Tieja suka beli buah potong banyak banyak. yang 5 paket RM8 gitu.. sebab boleh merasa banyak jenis buah. Tapi kedai yang selalu pergi tu, tak sah kalau tak bagi lebih.. tu kadang sayang buah buah potong ni cepat buruk. Tak sempat nak makan banyak banyak gitu.

Jadi dari membazir Tieja buat cube ice. Siapa follow tieja dari dulu tahu kan, tips penjagaan kulit tieja.. memang setiap hari, sehari sekali akan tuam ais dekat muka.

Tapi kali ni ubah sikit citarasa. Buat lebih aummmmm khasiat die.

Bahan korang perlu ada :

GULA PASIR (Jadikan seperti air gula)
⁃ melembapkan kulit
⁃ kulit sihat dan cerah
⁃ kecilkan pori
⁃ tak ade kesan sampingan, insyaallah
⁃ singkirkan kulit kering

Buah buahan yang korang ada, atau suka. Tieja kebetulan ada semua buah buah dan sayur tu dalam peti. So apa salahnya potong buat warna warni.

kelebihan setiap buah ni banyak. boleh google.. Tieja just bagi satu kelebihan setiap buah ni

✅ OREN : mencerahkan

✅ ANGGUR HIJAU : kulit lebih berkilau

✅ EPAL MERAH : membantutkan pertumbuhan jerawat

✅ LEMON : kurangkan minyak muka

✅ KENTANG : ini tieja buat khas untuk mata

✅ TOMATO : melembabkan

✅ PEACH : anti penuaan/anjal kan kulit

✅ TIMUN : : kecilkan pori

✅ KUNYIT HIDUP : kecutkan jerawat

Andai korang pakai buah lain, sila sila la goolge yee.. macam labu boleh, lobak, bayam, aihhhhh banyak la boleh korang cuba.

sehari satu AIS KIUB . aduhhhhh bapak gilerr best weyyy tegang habis muka..

selamat mencuba.


Profesor Dr Zafarina Zainuddin, Pensyarah Pertama Di Malaysia Dalam Bidang DNA Forensik Buat Wargamaya Kagum

Di balik kelembutan dan kerapuhan tersebut, dalam diri wanita tersimpan jiwa yang kuat dan tegar untuk cemerlang dalam bidang yang diceburi.

Sebagaimana perkongsian daripada facebook rasmi Universiti Sains Malaysia, berkongsi kenyataan bahawa pensyarahanya iaitu Profesor Dr Zafarina Zainuddin merupakan pensyarah pertama di Malaysia dengan kelulusan PHD dalam bidang DNA Forensik.

Kehebatan wanita ini membuatkan wargamaya meluahkan rasa kagum dengan pencapaiannya di universiti berkenaan.

Pusat Penyelidikan Biokimia Analisis (ABrC) Universiti Sains Malaysia (USM) hari ini telah menganjurkan sesi syarahan umum pelantikan profesor yang dibentangkan oleh Profesor Dr. Zafarina Zainuddin bertajuk “Pemprofilan DNA: Aplikasi dalam Forensik dan Asal Usul Manusia.”

Zafarina memulakan tugas sebagai pensyarah Program Sains Forensik, Pusat Pengajian Sains Kesihatan USM selepas berjaya menamatkan PhD pada April 2004. Beliau merupakan PENSYARAH PERTAMA di Malaysia dengan kelulusan PhD dalam bidang DNA Forensik.

Zafarina juga bertanggungjawab dalam penubuhan dan pembangunan Human Identification/DNA (HID/DNA) Unit di Pusat Pengajian Sains Kesihatan sejak tahun 2008 yang merupakan sebuah makmal persendirian pertama di Malaysia yang memperolehi akreditasi ISO: 17025 untuk ujian DNA (paterniti). Dengan ini USM merupakan satu-satunya IPT di Malaysia yang mempunyai makmal ini.

Syarahan Zafarina menyentuh tentang ujian DNA yang digunakan untuk mengenalpasti profil bagi setiap individu. Proses ini penting kerana dapat membantu menyelesaikan kes jenayah atau orang hilang, pengesahan hubungan antara ibu/bapa dengan anak dan penentuan keturunan seseorang.

Majlis yang diadakan di Dewan Persidangan Universiti (DPU), USM ini turut dijalankan secara langsung melalui pautan Facebook dan Youtube rasmi USM.

Turut hadir ke sesi ini ialah Pendaftar USM, Dato’ Dr. Musa Ali, Mantan Naib Canselor USM, Profesor Dato’ Dr. Faisal Rafiq Mahamd Adikan, FASc, Mantan Dekan Pusat Pengajian Sains Kesihatan, Profesor Dato’ Dr. Ahmad Haji Zakaria dan Pengarah Pusat Islam USM, Ustaz Mohammad Shukri Osman.

Sumber: Universiti Sains Malaysia


Sikap Suami Yang Buat Isteri Makin Sayang

Setiap pasangan impikan hubungan suami isteri yang harmoni dan bahagia. Sikap pasangan yang saling menghormati pasangan akan membuatkan kasih sayang makin intim. Begitu juga dengan sikap suami yang buat isteri makin sayang.

Berikut ini tanda-tanda suami cinta pada isteri, semoga mampu menambah keharmonian dalam rumah tangga kita semua:
(1) Suami bersedia berbagi tugas mengerjakan pekerjaan rumah
Suami bersedia membantu mencuci piring? Cuci baju? Atau menyapu dan menyapu lantai? Padahal sudah penat pulang dari pejabat. Wah, jangan remehkan kebaikan kecil seperti itu,akan jadi itu adalah isyarat bahawa suami begitu mencintai isteri dan menganggap isteri penting dalam hidupnya.

(2) Suami menempatkan kesenangan isteri sebagai keutamaan
Suami mahu mengangkat barang belanja tanpa disuruh? Membukakan pintu, memperhatikan kesenangan isteri ketika dibonceng di motornya, bertanya apakah isteri ingin menambah makan atau minum ketika sedang jalan ke restoran, ini adalah petanda bahawa suami prihatin dan mencintai istri.

(3) Suami ingin bersama-sama
Mungkin suami tidak terlalu sentimental, tetapi jika Suami selalu ingin bersama dalam perjalanan, melihat pertunjukan, bersiar-siar, atau sekadar keluar rumah di bandar atau pekan, itulah caranya untuk mengatakan dia mencintai Anda.

(4) Sering bersikap mesra
Agak jarang suami yang romantik, tapi kalau ada yang mendapat suami romantik yang suka bersikap mesra, Alhamdulillah, syukurilah, itu petanda suami yang cinta isteri.

(5) Dia kelihatan bahagia
Dia (Suami) akan tampak merasa bahagia dengan kehidupannya. Meskipun ada keluhan, tapi hal itu sebab yang lain. Seperti itulah, jika Suami benar-benar mencintai Isterinya, Dia akan merasa bahagia dengan tetap bersama keluarga tercinta saat senggang atau tidak ada pekerjaan.

(6) Tahu menghargai pendapat isteri
Suami mampu menghargai pendapat sang Isteri. Tidak hanya mementingkan atau mengemukakan serta mendahulukan pendapat peribadi. Yang lebih buruk suka mengambil keputusan sendiri. Suami yang benar sayang dengan Sang Isteri, akan selalu mendengarkan pandangan dari Isterinya meskipun kadang hanya sebuah pendapat sederhana.

(7) Sentiasa tahu
Sentiasa tahu apa yang diinginkan Sang Isteri. Kerana Suami seperti ini akan berusaha mencari tanda yang sudah diberikan sang Isteri. Itu dilakukan kerana ada keinginan untuk membuat Isteri senang, puas, atau bahagia. Atas dasar Cinta.

(8) Lebih mementingkan Isteri
Lebih mementingkan kepentingan Isteri daripada dirinya sendiri. Kecuali itu untuk kebaikan bersama. Dengan alasan dan keadaan apapun, Suami mampu mengalah untuk hal tertentu dari Sang Isteri. Seperti itulah Suami yang benar-benar mencintai Istrinya.

Andaikan atau kalaupun “terasa” belum/tidak ada dari 8 poin di atas. Marilah untuk tetap berfikiran POSITIF, atau kerana sikap atas respon-respon yang telah kita berikan. Semoga Allah memudahkan jalan untuk menuju dan memelihara keluara yang sakinah mawaddah warahmah.

Sumber: sayangsabah.com


Rupanya Tak Boleh Letak Banyak Sabun Basuh, Pekerja Dobi Bagi Tip Yang Ramai Tak Tahu!

Sudah menjadi kebiasaan, kebanyakan kita akan meletak sabun pencuci dalam jumlah yang banyak ketika membasuh pakaian dengan harapan akan memberi kesan bau lebih wangi dan bersih.

Apa yang dimaklumkan bahawa jika sabun yang diletakkan terlampau banyak buih-buih itu akan memerangkap segala kotoran yang ada pada baju kotor tersebut.

Tip dari pekerja dobi

Menurutnya, tip ini diketahui daripada pekerja dobi yang memberitahu yang betul membasuh baju. Hasilnya sungguh berkesan untuk mengelak baju daripada berhabuk akibat berlebihan menggunakan sabun pencuci.

Malah katanya lagi  untuk memastikan bajunya berbau wangi, dia menggunakan pewangi baju brand Effary.

Nak tahu lanjut ikuti perkongsian ini.

Baju kotor balik bila letak sabun banyak. Nak ke? Guna 1 penutup pun dah cukup. Nak baju wangi gunalah pewangi baju bukan sabun basuh baju

Meninjau di ruangan komen, rata-rata ada yang baru tahu mengenai tip ni.


Bila Cuti  Rumah Lagi Bersepah Dengan  Mainan Anak.  Tapi Wanita Ni Ada Cara Kemas Cepat!

Bila hujung minggu inilah kita ada masa untuk mengemas rumah.  Tapi yang geramnya, baru je kemas sudah bersepah kembali.

Tak sampai 30 minit  bahkan penat mengemas pun belum hilang dah kita kena kemas semula.  Lebih-lebih lagi bab barang-barang mainan.

Jadi ini ada cara dan tip yang boleh dipraktikkan untuk pastikan mainan anak-anak tidak lagi bersepah dan mudah pula untuk diurus dikongsikan oleh Barely  Super Ummi.

Tips Mengemas Mainan Anak

allahu lepas subuh tadi secara tiba tiba datang kerajinan untuk mengemas mainan yumna dan aathif  #alhamdulilah.

Mengucap panjang tengok rumah bersepah dgn mainan ni kan haha tapi ni tak teruk sangat, pernah lagi teruk.

Rumah bersepah ada anak yang bijak kan.

ok here’s the tips,

1. RAJIN! hahaha
2. buang mainan yang dah rosak tak boleh guna tu
3. asingkan ikut kategori contoh mcm lego, puzzle, mainan masak masak, crayon dll

4. letak dalam plastik zip lock.

5. simpan dalam box
6. box tu simpan dalam stor. keluarkan sehari satu or dua plastik. supaya anak tak cepat bosan.

7. utk buku buku pula, susun kat rak buku kemas kemas, sehari keluar 2 atau 3 buku je. supaya tak penat ummi mengemas.

sumber : Barely  Super Ummi


Nak Anak Bijak? Senang Je, Biarkan Mereka ‘Tiru’ Kita!

Lain orang lain caranya nak ajar anak-anak ni, malah ia juga bergantung bagaimana caranya anak itu untuk menerima setiap ajaran dari ibu ayah mereka.

Anak bila kecil lagi, selalunya otak mereka seperti span, serap semua yang diajar. Jadi rugi la kalau dari kecil ni kita tak manfaatkan ajar apa-apa yang bersesuaian dengan peringkat umur mereka. Kan?

Tau tak, mengajar anak MENIRU pun adalah salah satu langkah yang sangat baik untuk membesarkan ANAK YANG BIJAK

Bukan meniru kertas jawapan kawan dalam exam tu! Perangai kita yang buruk dulu tu, tak payah la wariskan kat anak. 😂
Meniru yang saya maksudkan kat sini adalah, mengajar anak mengajuk perbuatan kita.

Kalau nak tau, kanak-kanak sekarang, kurang kemahiran meniru manusia. Lebih ramai yang meniru watak kartun di TV.

Ala.. anak saya pun sama. Suka sangat tiru Spiderman. Kadang-kadang tu, bila saya intai dia di dalam bilik, bukan main meligat depan cermin tiru aksi Spiderman. Tapi, nasib baiklah kerajinan mak bapak dia di dalam hal mengemas rumah pun dia sudi tiru.

Kemahiran meniru ini sangat bagus untuk :
🧒 Tajamkan FOKUS kanak-kanak yang sukar memberi tumpuan
🧒 Menambahkan kosa kata anak-anak yang speech delay
🧒 Mengawal pergerakan anak-anak yang terlampau aktif
🧒 Stimulasi deria badan untuk anak yang kurang bergerak

Contoh aktiviti meniru yang kita boleh lakukan adalah :
🤼♂ Meniru mimik muka kita
🤼♂ Meniru pergerakan anggota badan kita
🤼♂ Meminta anak meniru bunyi yang kita buat hasil dari ketukan sesuatu objek
(contoh Kayu Tik Tok atau Tin yang diisi takat air yang berbeza)
🤼♂ Meniru lukisan/ garisan asas yang kita lukis
🤼♂ Meniru blok lego yang kita buat (ikut susunan warna atau bentuk)
🤼♂ Meniru tarian (contohnya Hockey Pockey atau Head-Shoulder-Knees-Toes)
🤼♂ Meniru bunyi
🤼♂ Meniru perkataan yang kita sebut
🤼♂ Meniru aksi yang kita buat (lompat/ merangkak/ lompat bintang dsb)

Yang penting, ajarkan pergerakan/ aksi yang asas dulu. Bermula dengan yang mudah. Bila anak dah mahir, baru tambahkan level susah.
Kalau terus nak ajar anak tiru tarian zapin level advance, menangis keras anak tu!

Aktiviti meniru ini juga tak melibatkan peralatan yang banyak pun. Buat 10 minit sehari, dah cukup. Anak happy, kita pun enjoy, kan!


Bila Anak Umur 5 Tahun Tak Lancar Bercakap. Ini Sebabnya Ibu Ayah Kena Tahu

Umur 5 tahun sepatutnya sudah lancar bercerita, bertanya itu ini, membuat alasan begitu begini dan ada yang sudah mula membaca.

Tapi ada ibu bapa yang mendapati anaknya masih tidak lancar bercakap walaupun telah berusia 5 tahun. Kebiasaannya kanak-kanak sebegini telah mengalami lewat perkembangan pertuturannya sejak kecil lagi. Ada yang mula bercakap pada usia 3 tahun.

Oleh kerana masyarakat malaysia ramai yang suka beranggapan ‘nanti dah tadika, ok la tu’, maka ibu bapa tunggu hingga anak berusia 5 tahun. Majoriti kanak-kanak mula dihantar ke tadika pada usia 4,5 tahun.

Selepas masuk tadika, barulah ibu bapa merasa ‘terkesan’ dengan masalah pertuturan yang dihadapi oleh anak.

Secara umumnya, dari pengalaman saya, kanak-kanak usia 5 tahun yang tidak lancar bercakap ini selalunya mengalami masalah TUMPUAN. Masalah tumpuan menyumbang kepada masalah INGATAN.

Ada antara mereka yang masih tidak mengenal jenis-jenis warna asas. Apatah lagi jika ibu bapa suruh mereka ingat ABC, 123. Mereka juga tidak dapat menjawab soalan-soalan mudah kerana mereka tidak tumpu pada soalan yang ditanya. Semakin panjang soalan, makin susahlah dia nak jawab.

Selain itu, kosa kata kanak-kanak ini juga amat terhad. Mereka lebih senang menggunakan istilah ‘yang tu’, ‘kat sana’, sambil tunjuk isyarat. Ayat yang digunakan pula pendek-pendek dan struktur ayatnya tidak lengkap. Kata hubung dan kata fungsian seperti ‘dengan, nanti, kalau, lepas tu, pun, juga’ tidak dapat digunakan dalam perbualan harian.

Saya tidak menafikan bahawa memang wujud ‘spontaneous recovery’ bagi kanak-kanak yang lambat bercakap. Namun adalah lebih baik untuk kita berusaha melakukan sesuatu daripada sekadar menunggu dan mengharapkan keajaiban.

Jika anda mengambil keputusan untuk menunggu, dan anak anda tidak mengalami ‘spontaneous recovery’, umurnya terus juga meningkat kepada 6 tahun, 7 tahun, 8 tahun dan seterusnya. Anda tidak akan boleh berpatah balik pada masa yang telah berlalu.

Sedangkan umur kritikal untuk kanak-kanak belajar kemahiran pertuturan bahasa adalah sejak lahir hingga 5 tahun. Semakin umurnya meningkat, semakin mencabarlah perjalanannya.

Oleh itu, jangan bertangguh untuk mendapatkan perkhidmatan speech therapy seawal usia 2 tahun sekiranya anda mengesyaki anak anda mengalami masalah bertutur.

-Pakar Terapi Pertuturan Ruby Speech Therapy

Sumber: rubyatika.wordpress.com


Anak Itu Ingin Perhatian. Beri Pujian Jiwa Makin Positif.

Anak adalah anugerah yang amat bernilai. Sudah pastinya ibu bapa menjaga anak dengan sepenuh perhatian.

Malah ibu bapa pastinya inginkan anak berjaya dalam hidup. Oleh itu, dalam tempoh membesarkan anak-anak, mereka perlu sentiasa diberi pujian. Ini kerana ia memberi jiwa anak rasa positif. Sebagaimana yang dikongsi oleh kaunselor Puan Farhana ini.

Ikuti perkongsiannya.

5 Tips untuk jadikan anak berjiwa positif!

1.Kukuhkan hubungan

Anak anak kita memerlukan sokongan untuk menjadi insan positif sepanjang hidupnya.

Maknanya untuk mendapatkan sokongan itu perkara pertama yang perlu dilakukan adalah memastikan anak anak kita ada connection dengan orang sekeliling.

Ada orang tanya saya connection tu bagaimana?

Connection itu bermaksud:

Membina hubungan dengan anak anak dan membuatkan mereka rasa ada seseorang yang sayang mereka, mahukan mereka dan prihatin dengan mereka- Mereka itu sessungguhnya sangat penting.

Itu kunci kepada connection.

“A connected childhood is the key to happiness,” -Edward Hallowell, child psychiatrist.

Bila anak anak rasa ada connection dengan orang sekeliling mereka akan rasa kuat.

Orang sekeliling itu bermaksud ibu ayah, nenek atau, jiran dan mungkin juga rakan rakan.

Kita harus memastikan bahawa anak kita bina connection yang baik dengan orang sekeliling mereka dan bukan hanya dengan kita sahaja.

Ini kerana, sekiranya timbul apa apa isu (contohnya berselisih dengan ibu ayah) mereka boleh pergi kepada sesiapa lagi yang terdekat yang ada ‘connection” dengan mereka.

Jadi, maksudnya di sini, bila sokongan itu kuat,ini lah yang akan membuatkan mereka sentiasa dalam keadaan gembira dan positif.

Jadi, menjadi tanggungjawab kita juga untuk bantu anak anak kita bina hubungan yg baik dengan orang lain.

Contohnya, bawa balik ke rumah atuk dan nenek dengan kerap.
Kerapkan ziarah jiran tetangga
Perkenalkan anak anak kita dengan rakan rakan anda.
Semua ini insyaAllah akan membina 1 rangkaian sokongan yang baik untuk anak anak anda.

1 saat anak anak anda akan perlukan mereka.

2. Jangan ‘try hard’ untuk buat anak gembira.

Usah terlalu ikutkan semua permintaan anak semata mata kita mahu gembirakan mereka.

Everything ada limit.

Ada perkara yang kita boleh beri
Ada perkara yang kita patut sekat.

Andai kata ada perkara yang kita tidak boleh berikan kepada mereka, biarkan mereka rasa kesedihan itu. Biarkan mereka rasa apa itu kecewa.

Kerana, dunia yang sebenar itu bukan semuanya menjanjikan kebahagiaan untuk mereka.

Sesekali mereka perlu belajar makna lain selain dari bahagia.

Jangan rasa bersalah bila anak kecewa atas sebab yang bukan dari kita.

Contohnya: Anak anda mahukan permainan video yang paling mahal.
Hakikatnya, ia diluar kemampuan anda dan ia juga tidak perlu untuk anak anda.

Abaikan permintaan itu dan terangkan sejujurnya kepada anak anda.

Anak akan mengamuk? Ya sudah pasti, tetapi dia perlu belajar mengatasi kekecewaanya.

3.Jadi ibu bapa paling positif dan bahagia.

Untuk anak anak tenang dan positif anda perlu jadi positif, tenang dan bahagia terlebih dahulu.

Seperti yang saya pernah tulis anak anak yang positif akan datang dari ibu ayah yang positif.

Jadi, bahagiakan diri anda.
Buat diri anda rasa tenang
Buat diri anda rasa bahagia
Bina caj positif.
Anak akan serap energy anda.

Apa cara paling terbaik untuk memastikan kesejahteraan mental anak anak kita?

Jawapan nya adalah memastikan kesejahteraan mental kita terlebih dahulu.

Beri ruang untuk diri kita bertenang.
Beri ruang untuk diri kita berehat.
Beri ruang untuk diri kita reward diri sendiri.

Yang paling penting juga beri ruang untuk anda dan pasangan bertenang dan berehat.
It takes two to tango.
Anda dan pasangan kedua duanya perlu diberi ruang.

4. Berhati hati dengan pujian.

Saya tahu banyak tips mendidik anak memberi pesanan untuk memuji anak.

Pujian asasnya bagus.

Tetapi.

Pujian ini bahaya jika salah caranya.

Peringatan: Jangan puji hasil, puji effort anak.

Pujian 1
“Tahniah kakak dapat 5 A dalam peperiksaan” -result

Pujian 2
“Tahniah kakak atas usaha yang gigih kakak dalam peperiksaan” – effort

Fokus kepada usaha/effort, berbanding result.

Ini kerana, bila kita sentiasa fokus pada result, ia akan membentuk sedikit ketakutan dalam jiwa anak anak.
Takut akan kehilangan segala pujian dari kita apabila mereka gagal.

Bila kita puji usaha mereka, kerja keras mereka insyaAllah usaha itu akan konsisten dan insah kejayaan akan menanti anak anak anda.

5.Beri tugas kepada anak

Manusia itu akan rasa gembira bila mereka diperlukan.

Jadi bila kita ‘hadiahkan’ tugas untuk mereka, mereka akan rasa

“Wow..aku ni penting lah”

Contoh: Kita beri anak tugasan suap nasi kepada adiknya.

Sudah tentu anak akan rasa sangat bahagia dan bangga apabila mereka dipercayai.

6.Beri ruang untuk anak rasa kegagalan dan kejayaan.

Kita perlu ajar anak bahawa dalam hidup ini mereka peelu tempuh yang namanya cabaran dan liku liku.

Usah terlalu membantu anak dengan harapan anak akan selalu berjaya dalam apa yang mereka lakukan.

Kadang Kadang kekecewaan itu lah akan menjadi ubat untuk mereka menjadi lebih positif.

Jatuh bangun mereka usaha sendiri.
Hasil kejayaan itu akan lebih mereka hargai.

insyaAllah

#ibumenulis


Zarina Buktikan Anak Autisme Boleh Bercuti, Dapatkan Nasihat Pakar Kawal Tantrum. Sungguh Inspirasi Keluarga Ini!

Inspirasi sungguh keluarga ini! Biarpun tahu anaknya bakal buat perangai, keputusan nekad untuk membawa anak tersayang tiada penghalang buat dirinya. Begitulah yang perkongsian pelakon Zarina Zainuddin melalui instagramnya yang memaparkan percutian mereka sekeluarga di  London.

Lebih manis, percutian ini merupakan percutian pertama buat anaknya, Azil yang agak sukar dikawal kesan daripada autisme berbanding Azal. Mujur suami juga memahami dan turut sama membantu melengkapi percutian ini.

Biarpun menyedari anaknya akan tantrum ketika bercuti, Zarina seorang ibu yang cekap apabila menyediakan keperluan yang perlu dibawa untuk memastikan anaknya dapat dikawal dengan tenang. Malah percutian mereka ini telah menarik perhatian netizen yang teruja melihat Azal bercuti bersama keluarga. Nyata tiada mustahil bagi Zarina untuk membawa anak istimewanya pergi bercuti asalkan siap sedia dengan keperluan yang sepatutnya supaya percutian menjadi momen indah buat keluarganya.

_______________________________________________________________

Assalamualaikum
Bukan senang nak dapat berkumpul satu keluarga..
Sebenarnya permintaan ke London ini anak saya yang bongsu adam nak pergi dari cuti tahun lepas tapi tahun lepas saya bawa dia bercuti ke Penang..
Untuk anak ke 3 saya naim azrai permintaannya nak ke umrah nak ajak dia ikut sekali ni pun susah..untuk azal sia sebenarnya teringin ke bali ..azil saja takde permintaan tapi redup matanya mengatakan ibu jangan tinggalkan aku..

Percutian kali ini saya bawa p a saya sekali ..dia pun taknak ikut sebenarnya..tapi dia kesian kat saya nak handle empat anak lelaki ni bukan senang tambah ada azil sekali semua slander..azil pun last minutes suami cakap kita bawak azil sekali saya rasa lega..yes akhirnya azil ikut..

Tantrum ..memang akan ada.

Tadi saja Azil mengamuk di apartment tempat kami tinggal Azal pun dah tak tentu arah..hingga datang jiran dari bawah ketuk pintu.. selidik apa yang berlaku..nampaknya orang london begitu detail tentang ketentraman ,keselamatan anak-anak.

Tangan erat digenggam
Bercerita tentang dlm flight azil langsung tak tido dlm flight walaupun dah bagi ubat..sepanjang penerbangan tangan saya dia gengam kuat dia takut air pocket.. saya pun tak tido sebab takut azil nak ke tandas atau apa2..
Tak cuba tak tahu..ya..

Nak seribu daya tak nak seribu dalih

Soal anak takde alasan sebagai emak bapak. Dan keluarga hanya yang ada perasaan sayang akan ambil risiko, kalau takde perasaan itu mereka akan rasa ia menganggu dan menyusahkan ..
Anak anak autism mereka tahu siapa yang suka dan sayang mereka ..dan dengan siapa mereka selesa..
Kerana mereka ada deria rasa itu yang orang normal tak ada

Bawa ubat penenang Minta nasihat pakar sebelum bercuti
Kalau anda nak bawak anak ke msna2 jumpa doktor pakar mereka dulu..ambil ubat mereka kerana mereka kalau mengamuk tak kira masa jadi ubat ini membantu menenang kan perasaan mereka sementara..
InsyaAllah saya akan bawak mereka ke Mekah
Menunaikan umrah tahun depan
Tq sharondhilon aturkan perjalanan kami sekeluarga ke London.

Kasih sayang ibu bapa

Kawal tantrum

Tak kisahlah kasut terbalik Azil, janji dah sampai London dengan keluarga

Dalam pada itu, netizen memberikan kata-kata motivasi dan melahirkan rasa kekaguman melihat kesungguhan Zarina dan suami membawa keluarga bercuti bersama anak istimewanya itu.

Semoga percutian ini menjadi momen indah buat Azil dan keluarganya. Bukan calang-calang ibu bapa yang sanggup bercuti membawa anak istimewa. Tahniah Zarina dan suami!


Budak Dipercayai Mangsa Dera Cuba Lari Melalui Tingkap Berjaya Diselamatkan

Seorang kanak-kanak lelaki berusia 9 tahun bertindak nekad melarikan diri melalui tingkap di tingkat empat sebuah kondominium di Taman Cahaya selepas dipercayai didera dan dikurung pada Jumaat.

Saksi kejadian yang mahu dikenali sebagai Thina, 48 berkata, kejadian itu disedari isterinya ketika berjoging di kawasan berkenaan.

“Ketika itu kanak-kanak berkenaan berada di belebas tingkap di tongkat 4 kondominium berkenaan.

“Dia menjerit meminta tolong kerana sudah tidak tahan didera oleh seorang wanita di rumah terbabit,” katanya ketika dihubungi, hari ini.

Menurutnya, kejadian itu bukan kali pertama, malah pada minggu lalu kanak-kanak itu dibogelkan dan diarah berdiri di balkoni rumah.

“Kejadian itu memang kami saksikan, anak-anak saya juga melihat, malah ketika menyelamatkan kanak-kanak itu dia memberitahu sudah tidak tahan dan penat,” katanya.

Sementara itu, Pengarah Jabatan Bomba dan Penyelamat Malaysia (JBPM) Selangor, Norazam Khamis berkata, pihaknya berjaya menyelamatkan kanak-kanak terbabit selepas menerima laporan dari orang awam pada jam 4.41 petang.

Menurutnya, kanak-kanak terbabit dipercayai dikurung dalam sebuah bilik unit kondominium terbabit sebelum dipercayai cuba melarikan diri dengan keluar daripada tingkap bilik berkenaan sebelum terperangkap di belebas tingkap berkenan.

“Pasukan bomba yang tiba di tempat kejadian pada jam 4.48 petang mendapati pintu kediaman terbabit sudah berjaya dipecahkan oleh pengawal keselamatan kondominium terbabit.

“Kanak-kanak itu berjaya diselamatkan dan pemeriksaan mendapati kanak-kanak itu dipercayai mangsa penderaan berdasarkan kesan-kesan birat dan luka pada tangan, lengan, kaki dan belakang badan,” katanya dalam kenyataan, hari ini.

Norazam berkata, mangsa adalah kanak-kanak lelaki warga tempatan berusia lapan tahun dan ketika kejadian mangsa ditinggalkan berseorangan.

Katanya, kes diserahkan kepada pihak polis untuk tindakan lanjut.


“Tidur Wad Kecemasan, Wad Lain Penuh. Nurse Catu Tangki Oksigen Sebab Tak Cukup. Tolonglah Lockdown Yourself!”

Siapa sangka setelah diri tetap komited tentang pematuhan penjarakkan dan pelbgai cara untuk mengelak jangkitan virus paling bahaya di dunia ni, akhirnya diri kecundang.

Hati mana yang tidak sebak terpaksa meninggalkan keluarga tersayang untuk menerima rawatan lanjut di pusat perubatan.

Pengalaman ketika menjalani rawatan membuatkan diri sebak melihat situasi sebenar didepan mata. Jika sebelum hanya membaca di media sosial pelbagai situasi kesukaran termasuk pesakit yang ramai dan kesibukan pegawai perubatan yang menguruskan pesakit.

Semalam tidur di wad kecemasan kerana wad lain penuh. Itu pun siap tambah katil di wad kecemasan. Celah lorong pun ada katil.

Dari puluhan orang, hanya 4 orang sahaja termasuk saya dapat pindah wad. Yang lain masih di wad kecemasan.

Terdengar nurse cakap terpaksa catu tangki oksigen sebab dah tak cukup.

Uncle India katil sebelah saya tiba-tiba system breakdown. Badan gigil-gigil. Kena cucuk tiub sana sini, bila dia dah stable doc suruh dia buat decision untuk nafas guna mesin.

Makcik Melayu selang 2 katil dah guna mesin, lantai menitik darah.

Uncle Cina hujung tu tidur je manjang, sedar-sedar dah takde.

Aku pun tak tau wad apa aku dok ni, tapi ini aku nak pesan kat hampa.

1. Kita dah no 1 dalam jangkitan di DUNIA!! Kalah India!!
2. Hospital di Selangor dah penuh dan padat.
3. Dapat lihat frontliner terlalu letih, namun layanan mereka tersangat baik. Sungguh mesra.

4. PLEASE, LOCKDOWN YOURSELF. TOLONGLAH JANGAN KELUAR JIKA TAK PERLU. TOLONGLAH..

Saya mohon maaf pada semua orang jika saya ada salah dan silap. Boleh PM saya bagi berbincang apa sahaja.

Moga Allah kurniakan kita semua umur yang bermanfaat.

InsyaAllah


Tak Ada Masa Jaga Kulit Muka Kusam,  Ibu-ibu Boleh Cuba Toner Bunga Cengkih Ni, Rahsia Kulit Cantik Dan Segar!

Kesibukan ibu-ibu menguruskan anak-anak di rumah menjadi penyebab utama hilangnya fokus ibu dalam menjaga kecantikan. Selepas anak-anak tidur barulah ibu dapat memfokuskan pada diri sendiri.

Ketika itulah baru badan rasa sakit dan barulah terfikir untuk melakukan urutan dan skrub badan. Tak gitu?

Mana taknya, petua yang dikongsikannya ini cukup mudah. Hanya rebus bunga lawang dan spraykan ke muka setiap hari. Mudah kan? Ibu-ibu wajib cuba ni!

Sebenarnya toner ni kita boleh buat sendiri je di rumah. Guna bahan semulajadi yang 200% bebas dari bahan kimia merbahaya. Cuma guna bunga lawang je.. ye, rempah ratus yang wajib ada kat dapur tu.

Sifat antioksidan yang terdapat dalam Bunga Lawang ni yang membuatkan dia banyak khasiat tau. Boleh melembapkan kulit muka, mencegah penuaan, mengecilkan liang pori yang besar dan macam-macam lagi.

Nak tau lebih lanjut korang boleh google sendiri khasiatnya. Sekarang ni kami nak cerita macam mana nak buat toner menggunakan bunga lawang ni.

Bahan-bahannya:
1 genggam bunga lawang
2 cawan air putih
1 botol spray (kecik pun cukup)

Caranya:
1. Rebus bunga lawang dalam periuk. Guna dua cawan air.

2. Rebus sampai tinggal satu cawan je tau. Dah siap tu boleh tutup api dan biarkan sejuk sekejap.

3. Dah sejuk, tuangkan dalam botol spray dan simpan di dalam peti ais.

4. Korang boleh gunakan dua kali sehari waktu pagi dan malam.

Bukan susah pun kan! Senang je, cuma jangan malas-malas okay. Make sure hari-hari spray supaya kulit muka dapat meresap khasiat dari bunga lawang tu dengan sekata.


Covid 19, Kes Baharu Harian Dalam Tempoh Seminggu Kini Trend Meningkat. Take Note!

Jika sebelum ini kita semua lega dan bersyukur dengan penurunan kes jangkitan covid-19 sehingga kerajaan membenarkan sektor pelancongan seperti taman tema buka untuk orang ramai dengan syarat patuhi SOP yang ditetapkan oleh kerajaan.

Namun sedang kita meraikan tiada jangkitan terbaru, kini kita semua dikejutkan dengan berita yang menyedihkan apabila pula peningkatan kes jangkitan Covid-19. Susulan situasi ini juga telah Perdana Menteri petang tadi membuat pengumuman peringatan agar kita tetap kawal SOP.

Melalui perkongsian Kementerian Kesihatan Malaysia memberi maklumat bahawa wujud kluster baru dan peningkatan kes covid 19. Take Note semua! Jangan berulang kembali Perintah Kawalan Pergerakaan (PKP).

Kes baharu harian dalam tempoh seminggu menunjukkan trend meningkat.

Orang ramai dinasihat tidak ambil mudah bagi mengelak tindakan lebih tegas termasuk melaksana kembali Perintah Berkurung.

KLUSTER RUMAH WARGA EMAS KLUANG

Sebuah kluster baharu telah dikesan di sebuah pusat jagaan warga emas di Kluang, Johor. Kes pertama kluster ini merupakan kes kematian COVID-19 yang telah dilaporkan pada 19 Julai 2020 (iaitu kes ke-8770), di mana ujian saringan COVID-19 didapati positif. Susulan itu,

siasatan dan aktiviti pengesanan kes secara aktif (active case detection) telah dijalankan.Sehingga 20 Julai 2020 jam 12 tengah hari, 39 orang telah disaring, iaitu terdiri daripada:
14 kes positif COVID-19; 18 adalah negatif; dan 7 masih menunggu keputusan.Daripada jumlah kes positif ini, 13 kes adalah warganegara Malaysia dan 1 warga Indonesia.

Kes positif kluster ini melibatkan 11 warga emas (iaitu penghuni rumah jagaan tersebut), 1 pekerja dan 1 ahli keluarga.

Langkah pembendungan dan kawalan jangkitan telah dijalankan seperti proses nyah kuman dan nyah cemar di pusat penjagaan tersebut. Punca jangkitan kluster masih di dalam siasatan.

Nyata, dengan maklumat ini, jangan ambil mudah. Kita kena tetap menjaga SOP. Marilah kita semua ambil peduli tentang jangkitan ini agar tidak berlaku penularan supaya kita kekal selamat dari jangkitan virus ini.


“Hati Seorang Ibu, Pergilah Hujung Dunia Pun Tetap Tak Boleh Lupa Anak.” Cuti Bersama Suami, Sari Yanti Dah Mula Rindu Anak!

Ibu mana yang sanggup berjauhan dengan anak kan. Nak nak lagi kalau baru menimang cahaya mata. Demikianlah yang sedang dilalui oleh pelakon kecil molek, Sari Yanti.

Dia yang kini sedang bercuti berdua bersama suami, Jep Sepahtu di Maldives memuat naik satu kertas yang menulis nama anak-anaknya di instagramnya sehari selepas tiba di tempat percutian tersebut.

“Nanti ada rezeki kita datang sama sama pulak,”tulis Sari ringkas namun cukup memberitahu akan perasaan rindunya pada anak-anak.

Demikianlah hati seorang ibu kan bila berjauhan dari anak-anak. Perkongsian dari Sari ini juga mendapat respond dari pengikutnya. Ada yang mengatakan ini adalah sindrom mak-mak apabila berjauhan dengan anak-anak.

Sementara itu menerusi instagram milik Jep turut memuat naik ucapan hari jadi buat isterinya yang tersayang. Rupa-rupanya percutian pasangan sama cantik sama padan ini adalah bersempena hari jadi Sari Yanti. Bestnya kan dapat bercuti bersama yang tersayang.


Tak Nak Berjauhan Anak Beranak, Ayah Bina Rumah Baru Siap Pakej Parkir & Laman!

Dah jadi kebiasaan bila anak-anak dah berumahtangga, akan keluar ke rumah sendiri bersama keluarga kecil mereka. Ye la tak manis pula kan bila dah berkahwin duduk dengan mak ayah lagi. Waktu ni la suami isteri ini nak duduk berdikari dan nak ada privasi sendiri menjalani hidup bersama.

Namun lain pula bagi sebuah keluarga yang tular ini di mana beruntung anak menantunya bila di bapa membina rumah baharu untuk setiap anak kerana tidak mahu berjauhan antara satu sama lain.

Perkara ini dikongsikan oleh anaknya dalam satu perkongsian di laman Tiktok, yang menunjukkan deretan kediaman yang dibina di belakang rumah bapanya itu turut dilengkapi dengan ruang landskap serta tempat parkir.

“Cara ayah tak nak anak duduk jauh dari dia, buatkan rumah seorang sebiji dekat belakang rumahnya. Pakej siap dengan parking dan laman rumah,” tulisnya dalam video tersebut.

Bagaimanapun, difahamkan @seketulajira tidak duduk secara percuma sebaliknya masih perlu membayar separuh daripada kos rumah kepada bapanya pada setiap bulan.

Rakaman berdurasi 38 saat itu memaparkan kira-kira empat unit rumah yang sudah siap dibina dan bersedia untuk dihuni oleh anak-anak serta menantu.

Meninjau di ruangan komen, rata-rata luah rasa teruja dan menyifatkan orang tua tidak memilih kasih. Malah, ada juga yang memintanya untuk memuat naik video rumah yang telah siap dibina.


Ramadan Dah Dekat, Ini Cara Buat Air Nabeez, Air Rendaman Kurma Kekal Bertenaga.

Ramadan hampir tiba, biasanya air nabeez akan jadi hidangan utama kerika sahur. Mungkin ramai tak tahu khasiat air rendaman kurma / kismis (air nabeez) amat baik untuk kesihatan.

Air Nabeez adalah amalan pemakanan Nabi Muhammad s.a.w. Rendam kurma dengan air masak malam ni.

Air Nabeez

Cadangan menu sahur bagi mereka yang tidak mahu makan makanan berat. Air Nabeez adalah pemakanan Nabi Muhammad s.a.w. Rendam kurma dengan air masak malam ni. Sahur esok minum. Insyaallah, perut mampu bertahan… Buat ni untuk sekali minum je ye. Jangan simpan lama2 sangat. Nanti masam dah tak boleh minum.

Cara penyediaan :

Cara-caranya:
1. Ambil kurma dalam bilangan ganjil. Anggaran air dlm 500ml ke 1liter. Ambil 3 biji kurma dan buang bijinya. Carik-carik isi kurma. Ada juga yg guna kismis tapi jangan campur ye. Kalau buat kurma, kurma je. Kalau kismis, kismis je.

2. Rendam isi kurma dalam air masak biasa malam sebelum tidur. Letak di luar sahaja. Tak perlu simpan dalam peti sejuk tau. Tutup bekas air tu jangan biarkan terbuka.

3. Sahur esok air tu dah boleh diminum.

4. Air ni boleh juga diamalkan sebelum sarapan pagi bila hari2 lain walaupun bukan di bulan ramadhan. Amalkan masa perut kosong.

Khasiatnya:
1. Pemberi dan pemulih tenaga (inilah sebab mengapa kita disunahkan untuk memakan buah kurma pada saat berbuka puasa).2. Tinggi kandungan fiber ~ menghilangkan kolestrol jahat yang terkumpul di dalam tubuh. Sangat bagus dalam menghilangkan sembelit (atau meredakan dan memulihkan diri dari sembelit).

3. Pemberi zat besi yang sangat bagus.

4. Kaya akan pottassium ~ penting dalam menjaga jantung & menstabilkan tekanan darah.
Air nabeez adalah minuman berakali, yang mampu menolong membuang kelebihan asam pada perut dan memulihkan sistem pencernaan tubuh.

Juga membantu badan untuk menyingkirkan bahan2 toksin yang berbahaya didalam tubuh. Dalam kata lain berguna sebagai sebagai detox. Disebabkan air nabeez tinggi akan kadar fiber, ia mampu membantu proses pencernaan yang baik & meningkatkan / menajamkan fikiran. Agar kita tidak mudah lupa.

Selamat mencuba

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Kalau Ingat Mummy & Daddy, Datanglah Cari Kami.” Ibu Kandung Tuntut Hak Lepas 7 Tahun, Lelaki Ini Kongsikan Kisah Sedih Pulangkan Kembali Anak  Angkat. Sebaknya!

Siapa sangka, bahagia yang dikecapi mula dilanda derita apabila diragut dalam sekelip mata. Inilah yang terpaksa dilalui  sepasang suami isteri apabila mereka hanya sempat bersama anak angkatnya, Armanda Qaleesya selama tujuh tahun sebelum kanak-kanak terbabit diambil ibunya, awal bulan ini.

Ceritanya bermula apabila Sazlyzam Ariffin, 37, dan isteri, Faridah Mat Desa, 30, mengambil Qaleesya sebagai anak angkat selepas perkahwinan mereka selama lima tahun tidak dikurniakan anak.

Sazlyzam berkata, ketika diserahkan kepada mereka, Qaleesya berusia dua bulan dan ibunya yang dipercayai warga asing menghantarnya di rumah pasangan terbabit di Klang pada April 2012.

Wanita terbabit datang membawa Qaleesya dalam keadaan sehelai sepinggang bersama susu dalam paket, botol susu dan beberapa keping lampin pakai buang.

Kisah ini dikongsikan Sazlyzam mendapat perhatian pelbagai pihak selepas dia memuat naik gambar dan status mengenai pengalaman itu di Facebook miliknya iaitu Prince Shaz Ariffin.

Mungkin ini gambar terakhir dia dengan keluarga aku.. kami semua cuba untuk tersenyum untuk ambik gambar ini setelah menangis.. takut2 ini gambar terakhir aku dengan dia.. sebab dia akan pergi jauh seberang laut.. jadi takut kalau ini gambar terakhir biarlah sesama tersenyum untuk gambar terakhir ini.

Amanda Qaleesya, yg belakang sekali umur 7 tahun. Dulu mak dia orang susah, masa umur dia 2 bulan mak dia bagi kat aku jadi anak angkat. Sampai aku dapat pendaftaran anak angkat dari JKM

Setelah 7 tahun aku besarkan dia, hari nie 3 July 2019 jam 8:30mlm Mak dia datang balik dan mintak balik anak dia. Sekarang aku tgh duduk dalam bilik aku menangis seorang diri terkenang kan dia.. macam macam aku terpikir pasal dia..

Kekadang aku marah dia, aku garang sebab aku nak ajar dia jadi anak yang bagus.

Dia nangis2 tak nak pergi tapi tak boleh buat apa sebab mak dia ada hak atas dia aku tak boleh buat apa.. anak aku paling kecik ryqarl nangis jugak masa dia nak pergi sebab akak dia tue tempat dia main selalu.. larik sana larik sini terjerit jerit riuh rendah rumah aku masa ryqarls dan amanda main bersama..

Mmg nampak riak muka ryqarls yg baru usia 2 tahun stgh macam faham situasi nie.. dia nampak sedih sampai ambik gambar pun tak nak senyum sebab nampak kakak dia nak keluar bawak bag.. aku cakap alasan kakak nak pg sekolah.. esok lusa mesti dia akan tanya mana kakak dia.. aku tak terpikir lagi apa jawapan aku nak bagi.. mgkin jawapan yang sama.

Dah lah tarikh diaorang nie sama, Amanda 28-2, ryqarls pulak 28-3, Nasib dari kecik aku bagi tahu kat amanda yang dia bukan anak aku sebenar, mak dia ada tapi dah hilang.. sebab tue dia faham bila tiba2 mak dia dtg dan nak ambik semula, dia akur dengan apa aku cakap dan explain itu mak dia.. dia kena ikut.

Aku ngan wife mmg sedih pemergian dia.. lagi2 bini aku yang mmg sangat sedih.. lagi lagi amanda minum susu bini aku.. masa lahirkan ryqarls..

So moral jangan ambik anak angkat takut korang tak mampu hadapi risiko macam mana aku hadap sekarang..

kalau filekan kes aku boleh menang dengan mintak ganti rugi tapi tue bukan penyelesaian kasih syg tak boleh dibeli.. walaupun dari umur 2 bulan jaga dia tak tidur malam jaga dia, sampai besar macam2 dugaan dan masalah yang kami hadapi menjaganya. Tak guna mintak wang ringgit tapi dia tak ada dengan kami.

daddy syg manda, 1 hari nanti kalau ingat kat daddy ngan mami carilah kami.. tue jer boleh aku pesan gambar nie aku ambik 5minit sebelum dia beredar, dan paksa senyum kami sekeluarga. Menjadi kenang kenangan masa akan datang.

Dalam pada itu, Sazlyzam sebelum ini pernah ke Jabatan Kebajikan Masyarakat (JKM) untuk mendapat hak penjagaan Qaleesya.

“Akhirnya, kami mendapat hak penjagaan selepas JKM mengeluarkan surat. Qaleesya sebenarnya warganegara Malaysia kerana pihak hospital pernah mengesahkan statusnya serta suntikan di bahu kiri.

“Petang semalam (kelmarin) saya berjaya menghubungi wanita terbabit. Saya sempat berbual dengan Qaleesya dan dia menangis mahu tinggal bersama kami.

“Bayangkan perasaan kami ketika itu, walaupun dia anak angkat, tapi kami tetap menganggap sebagai anak sendiri. Malah, hubungannya dengan anak lelaki kami, Rayqarl Haziq, 2, amat rapat.

“Bagaimanapun, saya cuba untuk mendapatkan semua hak kerana saya ada surat daripada JKM. Apa yang saya tahu, Qaleesya adalah warganegara kerana bapanya rakyat Malaysia,” katanya.

Justeru, Sazlyzam dalam perbincangan dengan peguam untuk menuntut kembali Qaleesya memandangkan mereka adalah penjaga sebenarnya.

“Kami tidak minta apa-apa pun, kami mahu kamu kembalikan Qaleesya,” katanya.


13 Tahun Terpisah, Dua Beradik Ni Malu-malu Dipertemukan Oleh Keluarga Tarik Perhatian Warganet!

Siapa sahaja yang tidak rasa segan atau malu bila pertama kali berjumpa dengan seseorang. Lainlah jika dengan adik beradik sendiri. Meskipun telah berpuluh tahun tidak berjumpa atas alasan tertentu, andai dapat peluang bersua dan berkumpul sesama adik beradik pasti itu menjadi detik yang cukup menggembirakan.

Namun lain pula kisahnya bila dua beradik ini yang sedari kecil telah ‘dipisahkan’ asbab ibu ayah mereka sudah tidak sehaluan.

Seorang dibawa bersama ayah, dan seorang lagi dibesarkan oleh ibu. Terpisah dek jarak dan waktu hingga 13 tahun lamanya tanpa berhubung.

Baru-baru ini Nur Izzatie ada berkongsi rakaman video yang memaparkan pertemuan anak buahnya yang merupakan pasangan adik beradik dengan disaksikan oleh keluarga terdekat.

Apa yang menarik perhatian hingga tular di aplikasi Tik Tok video ini, melihat reaksi di mana adik beradik tersebut malu-malu bila kali pertama bersua muka.

Difahamkan bahawa budak lelaki tersebut sebelum ini dijaga oleh bapanya di Kelantan manakala adiknya perempuannya pula dibesarkan oleh ibunya yang menetap di Perak.

Bercerita lanjut, pertemuan penuh bermakna itu digerakkan oleh seorang pakcik sebelah keluarga ayah mereka memandangkan sudah terputus hubungan sekian lama.

Lantaran itu dia berhajat untuk menemukan dan menyatukan semula dua beradik ini kerana kedua-duanya sudah pun meningkat remaja. Sekali gus bagi memastikan mereka kenal antara satu sama lain.

Turut dikongsikan video pertemuan si abang dengan ibu kandungnya setelah sekian lama tidak bersua muka.

Menjengah ke ruangan komen, rata-rata netizen sebak dan tumpang rasa gembira dengan usaha yang dilakukan oleh keluarga ini bagi menemukan kembali dua beradik yang telah terpisah sejak kecil. Ramai juga yang turut mendoakan agar silaturrahim yang terjalin semakin erat.

Saksikan sepanjang minggu ini bermula 7 hingga 11 Februari di fb keluargamagazine setiap jam 2.30 petang.

Bersama kita tambah ilmu berkenaan kesihatan keluarga #rawatdiri bersama  doktor pilihan.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


18 Jam Travel Sendirian Bersama 4 Orang Anak Kecil. Ibu Ni Kongsi Pengalaman & Tip Buat Yang Nak Fly Jauh!

Pengalaman membawa anak bercuti dengan menaikki kapal terbang sambil ditemani suami disisi itu mungkin perkara biasa yang kita lakukan bila ingin bercuti bersama keluarga tercinta.

Namun lain kisahnya apa yang diceritakan oleh ibu ini, bila mana terpaksa mengharungi 18 jam travel ke Abu Dhabi secara bersendirian dengan ditemani empat orang anak yang masih kecil.

Hakikatnya pengalaman itu ‘guru sejati’, jadi buat anda yang merancang untuk melancong dengan ditemani anak-anak yang masih kecil ada baiknya manfaatkan perkongsian ini. Semoga anda juga boleh berasa tenang dan tidak stress mengharungi tempoh masa perjalanan yang lama bersama anak-anak.

Jom semak.

Saya kongsikan sedikit,tips bagaimana saya travel dengan 4 orang anak-anak yang masih kecil cuti sekolah yang lalu – Dec 2015. Masatu Ammar 7 tahun, Sumayyah 5 tahun, Fateh 3 tahun dan Maryam 9 bulan.

Kadang-kadang, saya pun tergelak bila ingat semula moment tu. 18 jam Travel with 4 active kids! Giler tak giler. Hikhikhik.

Ok, sebenarnya travel dengan anak-anak kecil ini boleh jadi mudah kalau kita pandai tackle keadaan mereka.

Anak-anak akan jadi sangat aggressive dalam keadaan mereka :

1) Lapar
2) Penat/ mengantuk
3) Boring/ tak ada aktiviti

Jadi sebelum FLY, saya kena pastikan preparation yang mencukupi untuk cater 3 masalah di atas.

Saya kongsi sedikit ek apa yang saya buat sepanjang travel selama 18 jam dengan anak-anak:

1) Bawa bekalan makanan dan air yang mencukupi

>> Kalau kita travel dengan anak-anak, kita boleh bawa masuk air dan makanan masa di Airport. Tak kena tahan dengan immigration. Sebab mereka anggap ia sebagai baby food.

>> Saya bawa 2-3 botol air mineral yang kecil. Kalau habis, boleh minta stewardess isi semula atas flight. Bila nak sampai ke destinasi, saya buang je botol-botol tu. Kalau bawa botol air Tupperware, memang tak boleh buang sesuka hati lah. Mahal.

>> Bekalan makanan pula, saya bawa biskut, roti, cereal yang kotak kecil, dan Brahims (saya beli lauk kari ayam, kurma daging, ayam masak merah, nasi goreng tomato, nasi goreng cendawan). Memang dalam flight ada makanan, tapi kita kena selalu “expect the unexpected”. Anak-anak ni, bukan boleh jangka. Kadang dalam flight tak nak makan, nanti turun flight, baru nak makan.

>> SUSU. Mujur Maryam breastfeeding, so senang sikit. Tapi sumayyah & Fateh masih minum botol, jadi preparation untuk susu mereka WAJIB ada! Kalau tak, boleh terbalik kapal terbang kalau mereka tak dapat susu.

2) Bawa baju salin anak-anak

>> since travel hours kami panjang (9 jam atas flight + 9 jam transit), jadi baju extra untuk anak-anak kena ada. Terutama untuk Maryam & Fateh. Nanti muntah ke, kotor kena makanan ke, tirih berak kencing ke.. So ada baju nak ganti.

3) Bawa buku cerita

>> Saya tak bawa gadget atau toys untuk anak-anak ketika fly. Sebab susah nak manage. Kang tertinggal, habis! Buku cerita adalah yang terbaik. Anak-anak pun suka kalau Ummi dia bacakan cerita untuk mereka (walaupun cerita tu sudah berulang kali baca. Hahahahaha ) Airlines biasanya akan bagi buku mewarna dan color pencil untuk kids traveler. So selain baca buku, anak-anak saya pun akan do coloring juga.

4) Bawa bekalan Vitamin untuk anak dan ibu

>> Hah, yang ini jangan sesekali abaikan tau. Anak-anak akan buat hal bila badan mereka penat atau tak sihat. Bila travel, waktu makan kadang lari. Dan kita pun tak mampu nak provide makanan yang lengkap dan seimbang untuk mereka. Jadi suka atau tidak, kita perlu tampung dengan supplemen. Macam saya, saya bawa vitamin C & Omega (minyak ikan) untuk anak-anak. Kedua-dua ni bagus as body protection. Yerlah, travel ni pun.. Kita berhadapan dengan macam-macam jenis orang. Mana tahu, ada yang berpenyakit. Jadi kita perlu lindungi anak-anak dengan beri sesuatu yang boleh meningkatkan antibodi mereka.

>> Untuk saya pula, WAJIB ada kalsium (Ostematrix) dan vitamin C. Saya letak semua Vitamin ni dalam pill box. Fuh, penting sangat tau. Kalau badan tak sihat, bagaimana nak urus anak-anak seorang diri? Alhamdulillah, makan Ostematrix, pinggang saya tak sakit even kena dukung Maryam selalu. Dan saya still energetic even kena handle anak-anak seorang diri selama 18 jam!! Haha

5) Jangan bawa banyak sangat Hand carry bag

>> Since saya travel seorang diri tanpa suami, jadi saya perlu monitor everything. Saya bawa satu beg Simple dimple, dalamnya ada passport, handphone, beg duit, baju salin anak-anak, tisu, tuala kecil, drypers dan toilet kits. Manakala Ammar & Sumayyah, masing-masing bawa 1 beg sandang, dalamnya ada botol air, makanan & buku cerita.

>> Jangan bawa banyak sgt beg, nanti susah nak handle.

6) Pastikan duit mencukupi

>> Saya bawa kad kredit yang telah diaktifkan siap-senyap. Any emergency, senang. Masa transit 9 jam, saya Check in di airport hotel. Fuh, lega. Anak-anak boleh rest, mandi dan tidur di tempat yang selesa sedikit. Suap mereka makan dengan bekalan makanan yang dibawa dari Malaysia..

>> untuk yang tak  ada kad kredit, boleh bawa duit yang dah ditukar siap-siap.. Sekurang kurangnya dalam RM300-RM500 (to be safe)

7) Mental preparation

>> Last but not least, mental preparation. Saya akui, bukan mudah nak travel seorang diri sambil bawa 4 orang anak-anak yang masih kecil.

>> Sebab tu penting, control emosi. Kalau kita rasa FUN, in shaa Allah.. Semua akan jadi seronok. Kalau rasa Stress, maka itu yang kita akan dapat.

>> Anak-anak pun tak kan rasa enjoy kalau Ummi mereka stress. Padahal kita travel bawa anak-anak sebab nak bagi mereka seronok.

>> Part paling mencabar bila anak-anak nak pergi toilet ketika dalam flight. Saya terpaksa gilir-gilir bawa Ammar, Sumayyah, Fateh ke toilet sambil dukung baby Maryam.

Stewardess ada offer nak dukung baby, tapi saya tak nak. Entahlah, saya ni.. Tak suka nk susahkan orang. Saya lebih suka challenge diri saya untuk buat kerja sendiri.

As I said, yang penting adalah EMOSI kita. Walau saya penat, tapi saya sangat enjoy. Budak-budak.. Biasalah ada buat hal. Fateh siap melalak menangis kuat ketika flight nak take off. Sbb dia mengantuk, dan nak minta Ummi dia peluk. Saya pujuk dia perlahan-lahan sambil doa dalam hati.. Minta Allah tenangkan hati anak saya. Alhamdulillah, dalam 10 minit je, lepas tu dia senyap.

The Power of Doa..

Dan… Saat yang paling bermakna, bila sampai sahaja Airport Abu Dhabi, anak-anak terus peluk babah mereka. They were so excited. Yerlah, 2 bulan tak jumpa babah mereka.

Bila saya tengok moment tu, hilang semua rasa penat travel.

Ok, ini sahaja yang boleh saya kongsikan. Semoga ada manfaat untuk mereka yang plan nak travel dengan anak-anak kecil.

Nanti kan cuti sekolah, mana tahu ada plan nak travel dengan anak-anak kecil.

Tips ni bukan utk travel dengan flight je, even Travel naik kereta pun kena prepare betul-betul bila ada anak-anak kecil. Especially for long hour journey…


Ralit Tengok Bola! Isteri Tegur Suami Terhenti Lipat Baju Cetus Tawa Warganet “Tangan Tu Gerak”

Bab nak basuh baju, sidai baju memang laju je… Tapi yang nak melipat tu, alahai susah betul! Kadang, sampai menggunung kain jadinya baru ada kesedaran nak melipat!

Selalunya kalau isteri lipat kain, sambil tengok televisyen agak lambat jadinya kerja melipat tu sebab dok fokus pada cerita. Waktu tu, encik suami kadang bukan main menegur suruh fokus buat kerja. Haaaa untuk situasi kali ni berbalik pula pada si suami!

Menerusi sebuah perkongsian rakaman TikTok, kelihatan seorang suami sedang menonton perlawanan akhir Piala Malaysia 2022 di kaca televisyen yang berlangsung baru-baru ini. Sambil menyaksikan pertempuran dua pasukan tersebut, dia turut sama membantu melipat selonggok pakaian bersih miliknya dan pasangan. Namun, segala kerjanya tergendala gara-gara terlampau fokus dengan siaran di hadapan mata.

Sebaik sahaja sedar tangan pasangannya terhenti daripada membuat kerja, si isteri yang turut berada di ruang tersebut pantas menegur. Akibat terkejut mendengar suara cinta hatinya, lelaki berkenaan terus laju capai sehelai baju dan kembali menyambung tugas yang tergendala sebentar tadi.

Meninjau di ruangan komen, ramai memuji sikap si suami yang rajin bantu isteri melakukan kerja-kerja rumah. Selain itu, ada yang berseloroh kononnya lelaki berkenaan seolah-olah sedang dimarahi oleh emaknya gara-gara terleka dengan perkara lain.


“Badan Rasa Ringan, Sakit Kepala Pun Makin Kurang.” Wanita Ini Kongsi Cara Mudah Buat Air Jamu Asam Kunyit, Tahan Hingga Sebulan.

Petua tradisi awet muda nenek moyang usah dilupa. Boleh dijadikan amalan untuk membantu menangani masalah kesihatan dan kekal awet muda.

Jika dilihat orang dulu, biarpun beranak pinak, badan masih sihat dan bertenaga. Ada baiknya mencuba bagi yang belum pernah.

Resipi yang dikongsi oleh ini mudah sahaja. Air jamu rebusan ini menggunakan bahan-bahan ini sesuai untuk kesihatan dalaman tubuh badan serta awet muda.

Malah ada juga warganet mengamalkan jamu sebegini dan mengakui keberkesanannya.

Ikuti lanjut perkongsian beliau.

Fie mulakan hari ni dengan masak jamu. Nah resepi untuk kaum hawa. Anak dara makndara pak dara. Yang lelaki nak buat kat bini pun boleh bukan susah. Senang je.
Khasiatnya.. panjang sangat. Tak nak overclaim. Jom buat jamu asam kunyit homemade.
Tak de bahan pengawet. Boleh simpan dalam peti sebulan macam tu. .

Gambar anggaran bahan-bahan:
Halia muda.
Manjakani
Kunyit
Daun pandan
Daun sirih
Gula kabung
Asam jawa.

Cara penyediaan:
1. 1 liter air. Masak sampai mendidih. Masukkan manjakani yang dipecah2. Daun sirih. Daun pandan. Bagi dia mengelegak naik bau. Masuk gula kabung.
2. Halia dan kunyit kikis and blend. Kemudian curah je masuk peruk tadi tu.
3. Masukkan asam air asam jawa.
4. Sejukkan. Boleh botolkan untuk simpan. Masa suam fresh tu minum pun best gak.
Siap.

Komen warganet

Memang berkahsiat!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Mawar Terkejut Bila Anuar Zain Muncul. Fizo Omar Buat Kejutan Pada Isterinya

Menyedari isteri begitu meminati penyanyi Anuar Zain, semalam pelakon kacak Fizo Omar telah melakukan kejutan kepada isteri tercinta Mawar Karim.

Mawar yang sedang menjamah hidangan di kediaman kawan mereka, terkejut setelah Anuar Zain muncul.

Blushing pipi Mawar dengan kejutan oleh suaminya.

Moga pasangan ini bahagia till jannah.


Jangan Bagi Alasan ” Tiada Masa ” & ” Kurang Mampu “. Esok Esok Anak Tak Jenguk Kita, Jangan Tanya Kenapa!

Anak ini anugerah terindah dari Dia buat pasangan suami isteri. Status bergelar ibu dan ayah itu adalah momen yang cukup bermakna. Namun, kesibukan dengan urusan kerja dan rumah tangga adakalanya membuatkan kita alpa dengan tanggung jawab pada anak-anak.

LUANGKAN MASA BERSAMA ANAK

Bila anak makin membesar ni masa terasa sangat laju. Pejam celik pejam celik dah 2 tahun. Jasad kecil yang di sambut dulu kini dah menjangkau usia 2 tahun. Makin lincah makin keletah.

Pandai merajuk, pandai ikut apa yang kita cakap, makin mesra dan keletah yang tak kan pernah buat kita kering gusi dan terhibur. Masa kecil ni lah masa terbaik untuk kita luangkan masa bersama mereka.

Banyak lakukan aktiviti luar bersama anak anak untuk ajar mereka ” explore ” sesuatu yang baru. Dia nak pegang pasir biarkan, mereka nak masuk dalam air biarkan. Mereka sedang belajar sesuatu yang baru.

Bila kita luangkan masa bersama anak, waktu terasa begitu laju bergerak. Rasa macam baru satu malam pergi bercuti, tapi hakikat nya dah 4 hari tanpa kita sedar waktu berlalu. Tawa, tangis, gurau senda serta ragam anak menjadi pengubat keletihan kita.

Rasa setiap detik dan waktu begitu berharga. Bila dengan anak ni, kita rasa nak hari hari bercuti bersama mereka. Mencipta memori indah bersama anak. Banyak aktiviti yang boleh kita lakukan bersama anak.

Tak perlu kita berhabis beribu ringgit, anak ni kita bawa pergi main tepi pantai pon mereka dah seronok. Nak bawak melancong keluar negara macam Che Ta belum lah mampu lagi. Bawa bercuti dalam Malaysia pon jadi lah.

Yang penting ” moment ” bersama mereka. Kenangan yang sangat indah bila boleh luang masa dengan anak. Jangan bagi alasan ” tiada masa ” dan ” kurang mampu “. Esok esok mereka dah besar mereka cakap tak ada masa dan tak ada duit nak jenguk kita jangan tanya kenapa!

– Ariff Ismail –


Terkini: Malaysia Guna Vaksin SINOVAC Mulai 18 Mac, Khairy Jadi Individu Pertama Terima Suntikan.

Sejak dunia dilanda pendemik virus paling bahaya di dunia, manusia seluruh dunia menjalani norma baharu.

Sudah tentunya ia meninggalkan pelbagai kesan kepada kehidupan termasuk mengugat taraf ekonomi keluarga termasuk hilang pekerjaan atau perniagaan terpaksa ditutup. Malah paling menyedihkan kehilangan ahli keluarga.

Akhirnya pada awal tahun ni, negara-negara di seluruh dunia mula menerima vaksin sebagai imunisasi baru dalam tubuh badan manusia bagi mencegah jangkitan virus bahaya itu.

Begitu juga dengan Malaysia. Khabar gembira mula bersinar apabila pada vaksin Pfizer-BioNTech tiba di negara ini awal tahun ni.

Sejarah tercipta buat rakyat Malaysia apabila, Perdana Menteri, Tan Sri Muhyiddin Yasin telah menerima suntikan vaksin COVID-19, Pfizer-BioNTech pada pertengahan Feb lalu yang menjadi rakyat pertama negara ini yang berbuat demikian bagi suntikan vaksin Pfizer-BioNTech.

VAKSIN SINOVAC

Terkini, Malaysia akan menggunakan vaksin SINOVAC keluaran China mulai 18 Mac ini di Hospital Rembau, Negeri Sembilan.

Menurut Menteri Penyelarasan Program Imunisasi #COVID19 Kebangsaan (PICK), Khairy Jamaluddin, beliau akan menjadi individu pertama menerima suntikan vaksin jenis itu di negara ini.

Bagi mereka yang masih belum daftar, MySejahtera adalah aplikasi rasmi kerajaan bagi pendaftaran vaksinasi melalui Program Imunisasi COVID-19 Kebangsaan (PICK). Setakat ini, seramai 1.065 juta orang sudah berdaftar melalui aplikasi MySejahtera.

Sumber: Astro Awani


Lengkap Lampir Pelbagai Dokumen Kesihatan Abah, Anak Ni Terkilan Tidak Dapat Berjumpa Sampailah Akhir Hayat!

Kerana nila setitik, rosak susu sebelanga. Semenjak tercetusnya beberapa isu salah guna kebenaran rentas negeri, dilihat pihak berkuasa kini semakin mengetatkan syarat dan hanya memberi kelulusan pelepasan bagi urusan yang mendesak seperti kematian, kecemasan serta pasangan PJJ.

Pun begitu, ramai akui walau ada dokumen-dokumen sokongan dilampirkan bagi membuktikan adanya hal kecemasan, namun ada juga yang sukar mendapatkan pelepasan rentas negeri.

Ini sebagaimana pengalaman yang dilalui sendiri oleh seorang anak yang dikenali sebagai Aida Najwa, berkongsi ceritanya yang pernah cuba memohon kebenaran rentas negeri atas alasan abah di kampung tidak sihat dan abah meminta untuk dibawakan ke hospital untuk mendapatkan rawatan dialisis. Namun permohonan ditolak hingga perginya abah ke negeri abadi tanpa sempat untuk dia bersua muka.

Sungguh, saat membaca perkongsian luahan hati Aida Najwa ini cukup menyentuh perasaan. Ada yang sedih, pilu dan tidak kurang juga ada yang marah dan terkilan. Bermacam-macam perasaan dirasai oleh warganet.

Untuk itu, bersama kita sedekahkan alfatihah untuk abah Aida Najwa, almarhum Nasir Nordin semoga ditempatkan di kalangan orang-orang yang beriman, amin.

Ini dia perkongsian penuh dari Aida Najwa.

16 Ramadhan 1442H
اِنّا لِلّٰهِ وَاِنّا اِلَيْهِ رَاجِعُوْن
Perginya Abah. Ke negeri abadi. Selamanya.
Abah yang sakit tapi masih mampu untuk bergurau senda dengan anak2. Sungguh, along rindukan Abah.

Setiap kali lepas solat, bibir Abah tak pernah lekang mendoakan anak2 dan keluarganya. Tiap kali call, tak pernah miss ‘I love you’ sebelum end call. Selalu call tanya khabar kami. Duit cukup tak? Makan apa tadi? Waa sedap nyaa. Nanti boleh la masakkan untuk Abah. Aku rindu semua tu.

Aku sangat terkilan sebab tak dapat jumpa Abah minggu lepas. Hari Sabtu Abah call. Abah kata ‘Along, tolong hantar abah pergi hospital. Abah kena betulkan tapak dialisis. Jarum tu dah tercabut. Pusat dialisis ni tak boleh buat dialisis’

Aku pun kata ok. Sebab aku ada kat KL, so aku kena la pergi mohon interstate travel dari polis. Aku sampai je pondok polis, polis tanya ‘Cik nak pergi mana?’

Aku pun jawab saya nak amik Abah saya dari pusat dialisis kat Nilai lepastu nak bawak pergi hospital kat Seremban. Masa tu aku belum dapat surat refer ke hospital. So tak dapat nak tunjuk polis. Cuma aku cakap nak amik Abah dari pusat dialisis lepastu nak hantar hospital. Aku mengharapkan polis faham. Sebab dialisis ni sangat penting untuk kelangsungan hidup. Hidup mati Abah.

Ok lepas tu polis tanya ‘selalu siapa hantar dan amik?’ Aku cakap makcik saya. Then polis cakap ‘habis tu makcik mana? Dah mati?’
Allah je tahu rasa hati macam mana. Kau dah la taknak bagi orang rentas negeri walaupun bagi aku, tu satu kecemasan. Pastu soalan pun nak tanya dengan biadab. Aku cuba sabar sebab aku kat balai polis. Kang apa apa, susah.

Aku pun cakap ‘makcik saya ada kecemasan jadi dia balik kampung. Jadi dia minta saya tolong minggu ni’.

Aku tolong Abah pun bukan selalu. Mmg selalu makcik yang hantar dan amik Abah dari pusat dialisis tu. Sekali sekala bila aku free and nak ringankan beban dia, polis tak lepaskan. Itu Abah kandung aku. Bukan orang lain. Memang patutnya jadi tanggungjawab aku adik beradik untuk jaga Abah. Tapi yang aku dapat hanyalah perli manusia yang tak memahami.

Ok pastu polis cakap ‘awak takde adik beradik lain ke yang boleh tolong?’ Aku jawab ‘Tak. Adik saya kerja. Satu lagi tak boleh drive’.

Polis pun dengan selamba ‘Kalau tak pandai drive, takkan book grab pun tak pandai?’ Ya Allah aku rasa nak lempangkan aje polis ni. Aku masih sabar. Aku cakap ‘Encik, Abah saya OKU. Susah sikit nak jalan’. Pada fikiran aku, apalah salahnya bagi anak yang buat tanggungjawab tu? Bukan nak jalan2. Nak membantu Abah untuk tujuan perubatan..

Polis pun sambung ‘Takde jiran ke yang boleh tolong?’ Aku terkebil2 pandang polis tu. Macam tak percaya dia boleh suruh jiran instead of anak sendiri. Aku bukan tak lampirkan bukti Abah sakit. Aku print surat dialisis Abah, IC Abah, kad OKU Abah.. Semua aku bagi. Tapi tak dapat jugak.

Polis pun cakap ‘Awak tak boleh rentas negeri lah dik. Bukti tak cukup kukuh’.
Aku rasa sedih gila. Plus hampa dengan layanan polis yang seakan memandang rendah urusan aku. Pastu aku call Abah. Aku kata Abah, sorry tak dapat balik minggu ni. Tak dapat hantar abah pergi hospital. Polis tak bagi. Abah merajuk. Abah kata sukatilah. Aku sedih sebab abah merajuk untuk benda yang bukan salah aku.

Dan akhir sekali, aku tak dapat pun jumpa Abah sampai lah akhir hayat dia…
Betul lah orang cakap. Zaman sekarang ni. Nak jumpa mak ayah walau mereka sakit pun tak boleh. Dah meninggal baru dapat jumpa.

Dapatlah aku jumpa Abah yang dah kaku. Yang roh dah terpisah dari jasad. Yang tak mampu bercakap dan bergelak ketawa lagi. Yang dibalut dengan kain serba putih dari hujung kaki hingga ke hujung kepala.

Memang aku tahu jodoh ajal semua Allah dah tentukan. Cuma aku sedih sebab tak dapat nak ada dengan Abah di saat saat akhir dia. It would be different if I have met him last week, takde la aku rasa macam ni sangat.

Apa yang mampu aku lakukan sekarang hanyalah berdoa untuk Abah dan memperbaiki diri. Moga kebaikan Abah menjadi asbab untuk Abah ditempatkan di Syurga Allah. Perginya pada bulan mulia, bulan Ramadhan.

Untuk keluarga yang dah susah payah jaga Abah, along ucapkan terima kasih banyak2. Along takkan mampu balas jasa semua. Hanya Allah yang boleh membalas segala kebaikan kalian. Along juga minta maaf sebab tak mampu nak bagi komitmen 100%, terpaksa serahkan tanggungjawab ni kepada ude Iza dan keluarga.

Moga Abah tenang di sana. Along sentiasa doakan Abah. Along cuba kuat untuk adik2. Berehat lah. Along sayang Abah.

Moga kita berjumpa di Syurga kelak. Al Fatihah.
Nasir bin Nordin
28-06-1969
28-04-2021


“Mommy Minta Kiss, Pantas Bangun.” Respond Yusuf Bila Dikejut Bangun Pagi Buat Ramai Melting. Comel!

Selain memiliki raut wajah yang comel, Yusuf juga seorang anak yang cukup manja dan bijak, membuatkan dia disayangi ramai.

Sebelum ini, Hanis Zalikha berkongsi video anaknya, Yusuf Iskandar bukan sahaja dilihat prihatin, bahkan cukup ringan tulang dan gentleman.

Terbaru, Hanis berkongsi video mengejutkan Yusuf untuk bangun bagi bersiap ke sekolah.

Abang kepada Alisa Aisyah ini sememangnya seorang anak yang baik, walaupun nampak dia masih mengantuk namun tetap memberikan respond kepada ibunya membuatkan ramai yang melting. Malah, dia terus bagun apabila diminta untuk memberikan ciuman buat mommynya.

Namun yang lebih melucukan, Yusuf juga sempat membuat permintaan untuk mommynya menyediakan sarapan yang diingininya. Comel!

Rata-rata memuji cara Hanis membangunkan anaknya.

Turut berkongsi rasa yang sama, Hairul Azreen memberi respond kepada perkongsian isterinya itu.

Perkongsian suami isteri ini mendapat  reaksi ramai. Ada yang mengakui sebak tak kurang yang mendoakan yang terbaik buat Yusuf.


Patutlah Peniaga Bazar Ramadan Kena Suntikan Vaksinasi Tifoid, Rupanya Ini Sebabnya!

Apabila bulan puasa, Bazar Ramadan menjadi tempat tumpuan ramai. Pastinya ramai peniaga mengambil kesempatan untuk menambahkan pendapatan bulan ini.

Nak tahu lanjut ikuti perkongsian Dr ini.

Kenapa Peniaga Bazar Ramadan Kena Suntikan Vaksinasi Tifoid?

Beberapa minggu menjelang Ramadan ni, ramai orang datang ambil suntikan vaksinasi tifoid. Peningkatan ini memang dijangka kerana ia berlaku setiap tahu. Ketika Ramadan, ramai yang mencari rezeki meniaga juadah di bazar Ramadan.

Setiap peniaga yang ingin menyewa tapak di bazar disyaratkan oleh PBT untuk mengambil suntikan vaksinasi tifoid. Jika, tak ada sijil vaksinasi ini, tak boleh sewa tapak. Peniaga kena pastikan semua pekerjanya ada sijil ini. Jika tak ada, akan dikompaun.

Syarat ini tak terhad kepada peniaga makanan di bazar-bazar Ramadan. Ia juga terpakai kepada semua perniagaan yang melibatkan pengendalian makanan, termasuk kafe, restoran, warung, gerai, dapur komersil, kilang dan sebagainya.

1. Mengapa Pekerja Makanan Perlu Vaksin Tifoid?
Mencegah penularan penyakit: Demam tifoid disebabkan oleh bakteria Salmonella Typhi yang tersebar melalui air atau makanan yang tercemar. Pekerja makanan yang mengidap demam tifoid berisiko tinggi menularkan penyakit kepada pelanggan. Vaksin tifoid dapat mengurangkan risiko penularan dan melindungi kesihatan pengguna.

Menjamin keselamatan makanan: Dalam industri makanan, kebersihan dan keselamatan makanan menjadi keutamaan. Vaksinasi tifoid bagi pekerja makanan menjamin bahawa mereka tidak menjadi pembawa penyakit yang boleh membahayakan kesihatan orang lain.
Mempertingkatkan reputasi perniagaan:

Pemberian vaksin tifoid kepada pekerja makanan menunjukkan tanggungjawab perniagaan dalam menjaga kesihatan pelanggan. Ini akan meningkatkan kepercayaan pelanggan dan menambah baik reputasi perniagaan.

2. Apakah Gejala Demam Tifoid?
Gejala demam tifoid biasanya muncul 1 hingga 3 minggu selepas seseorang terdedah kepada bakteria. Gejala yang biasa termasuk:
◼Demam tinggi
◼Sakit kepala
◼Lemah badan atau lesu
◼Sengal otot
◼Batuk kering
◼Kehilangan selera makan
◼Sakit perut
◼Sembelit atau cirit-birit
◼Ruam pada kulit

3. Apakah Rawatan Demam Tifoid?
Demam tifoid boleh dirawat dengan antibiotik. Namun, keberkesanan antibiotik semakin berkurangan disebabkan peningkatan bakteria yang tahan(resistant) terhadap antibiotik. Oleh itu, pencegahan melalui vaksinasi menjadi keutamaan.

Meskipun vaksin tifoid memberikan perlindungan, ia bukan 100% berkesan. Pekerja makanan masih perlu mengamalkan langkah-langkah kebersihan dan keselamatan makanan untuk mengurangkan risiko penularan demam tifoid.

Peranan sektor perkhidmatan makanan menjadi semakin penting semasa Ramadan, di mana permintaan makanan untuk berbuka puasa meningkat. Diharap para peniaga dan penjaja makanan menjadikan kebersihan dan keselamatan makanan sebagai keutamaan.
Semoga bermanfaat!
Bagaimana persediaan anda menyambut Ramadan kali ini


Begini Cara Norman Hakim Hargai Isteri. Patutlah Rezeki Melimpah Ruah!

Dalam pada itu, selain isterinya,

Terdahulu, rumah tangga yang dibina dengan Norman pada 2011 dikurniakan dua cahaya mata, Muhammad Darwisz Hakim, 5, dan Muhammad Dikhriz Hakim, 3 dan Mikayla Delisha, 1 tahun.

Menerusi perkahwinan terdahulu, Norman memperoleh tiga zuriat, Mohamed Danish Hakim, 15, Marissa Dania Hakim, 13, dan Maria Danisha Hakim, 10.


“Dari Terus Membazir Duit Ibu Bapa, Saya Berhenti” Maya Karin Cerita Punca Tak Habis Belajar!

Semalam pelakon cantik jelita kacukan Melayu-Jerman, Maya Karin mendedahkan antara punca dirinya berhenti daripada menuntut ilmu di peringkat diploma adalah disebabkan penyarah kerap membatalkan kuliah.

Perkara itu dikongsikan olehnya dalam satu perkongsian di laman Twitter miliknya yang mengatakan dia sering menerima nota menyatakan kuliah dibatalkan atas sebab pensyarah tidak dapat hadir.

“Salah satu sebab saya berhenti selepas setahun belajar diploma. Asyik sampai kelas hanya untuk dapat nota memaklumkan kelas dibatalkan disebabkan pensyarah tidak dapat hadir,” dedahnya.

Oleh sebab itu, Maya Karin atau nama sebenarnya Maya Karin Roelcke membuat keputusan untuk berhenti diploma dibuat bagi mengelakkan berlakunya pembaziran wang ibu bapanya dan kemudiannya fokus untuk bekerja mencari sumber pendapatan dan pengalaman.

“Jadi, daripada terus membazir duit ibu bapa, saya berhenti dan buat kerja teater, melancong mengelilingi dunia dan kemudian masuk ke dunia industri hiburan,” tulisnya lagi.

Pendedahan ini dibuat rentetan daripada kes tiga pelajar Sabah berjaya memenangi kes saman terhadap guru bahasa Inggeris mereka kerana didapati ponteng mengajar selama tujuh bulan pada tahun 2017.

Ketiga-tiga plaintif menamakan Mohd Jainal Jamran (guru Bahasa Inggeris di SMK Taun Gusi), mantan pengetua sekolah itu, Suid Hanapi, Pegawai Pendidikan Daerah Kota Belud, Pengarah Pendidikan Sabah, Ketua Pengarah Pendidikan Malaysia, Menteri Pendidikan Malaysia, dan kerajaan Malaysia sebagai defendan pertama hingga ke tujuh.

Dalam keputusan setebal 74 muka surat melalui dokumen yang diperoleh media hari ini, mahkamah memutuskan tuntutan semua plaintif dibenarkan.

Defendan pertama, kedua, ketiga, keempat dan kelima telah melanggar kewajipan berkanun mereka di bawah Akta Pendidikan 1996 dengan gagal menyediakan ketiga-tiga plaintif untuk peperiksaan seperti yang ditetapkan di bawah Akta Pendidikan 1996;

Defendan kedua melanggar kewajipannya di bawah Peraturan 3C, 25, 26 Peraturan-Peraturan Pegawai Awam (Kelakuan dan Tatatertib) 1993;

Lima defendan tersebut sudah melanggar hak perlembagaan ketiga-tiga plaintif untuk mendapat pendidikan yang dijamin kepada plaintif di bawah Perkara 5 yang dibaca bersama Perkara 12 Perlembagaan Persekutuan.

Oleh itu katanya, mahkamah menganugerahkan RM50,000 kepada setiap tiga pelajar terbabit dan ia akan ditanggung secara bersama dan berasingan oleh semua defendan.

Defendan perlu membayar ganti rugi am berjumlah RM30,000, ganti rugi teruk sebanyak RM20,000 kepada setiap plaintif.

Meninjau di ruangan komen perkongsian Maya Karin tadi, rata-rata turut berkongsi pengalaman yang sama di mana kelas sering dibatalkan oleh pensyarah. Malah, ada yang berpendapat daripada berhenti, beri ulasan buruk kepada pensyarah tersebut sebagai timbal balas.

Dalam pada itu, ada juga bersetuju tindakan yang dibuat oleh Maya Karin berhenti belajar kerana tanpa itu mereka tidak boleh lihat lakonannya.

Sumber: Twitter @maya_karin


Jangan Buat Main Dengan Alahan. Ikuti Peringatan Dr Ini.

Percaya atau tidak masalah alahan boleh membawa maut?
Tentu ramai di kalangan kita yang mempunyai masalah berkaitan alahan dan alergi. Selalu selsema, gatal-gatal kulit, mata, telinga, hidung dan bermacam-macam lagi. Untuk yang ada anak-anak, dah tentu masalah ini menjadi suatu perkara yang amat berat untuk kita terima.

Puas dah kita cari rawatan, mana-mana tempat kita dah pergi untuk berubat, namun masalah anak kita masih tidak selesai. Apa masalahnya ini?

Masalah alahan ini berlaku akibat tindak balas sistem imun tubuh kita kepada beberapa faktor allergen. Akibatnya tubuh kita akan mengalami gejala alahan seperti saya sebut tadi.

Beberapa punca biasa menyebabkan simptom ini berlaku perlu dikenalpasti oleh pesakit sendiri dan juga ibu bapa. Kita sebut sebagai ‘allergen’. Ini amat penting bagi memastikan gejala sama tidak berulang lagi.

Walaubagaimanapun, selain daripada gejala yang biasa ditemui, salah satu keadaan berbahaya boleh berlaku kepada pesakit. Jika ini berlaku, maka langkah perlu dan segera perlu dilakukan. Bawa ke hospital!

Anafilaksis adalah tindak balas alergi yang boleh mengancam nyawa. Ia boleh berlaku secara tiba-tiba, berlaku sebaik sahaja pendedahan kepada faktor alergen berlaku. Keadaan ini akan menjejaskan seluruh sistem badan pesakit!

KESAN

Histamines dan bahan kimia lain dikeluarkan dari pelbagai tisu di seluruh badan, menyebabkan gejala berbahaya seperti:

1. Menyempitkan saluran pernafasan dan mengakibatkan kesukaran bernafas

2. Penurunan tekanan darah secara tiba-tiba

3. Pembengkakan pada kawasan muka, leher atau lidah

4. Mengalami muntah atau cirit-birit

5. Gejala sakit dada dan palpitasi pada jantung.

6. Percakapan pada pesakit yang tidak jelas.

7. Untuk keadaan yang lebih teruk, pesakit boleh hilang kesedaran!

Beberapa risiko meningkatkan kebarangkalian serangan ini berlaku.

1. Pernah alami gejala alahan teruk sebelum ini.

2. Sejarah keluarga yang turut alami perkara sama.

3. Pesakit merupakan pesakit alahan dan asma yang tidak terkawal.

Jika anda atau anak-anak anda mengalami gejala alahan yang luar biasa, jangan biarkan di rumah. Segera dapatkan pemeriksaan doktor.

Dr. Ezairy M.Sallih
Pastikan ahli keluarga dan rakan terdekat tahu bahawa anda merupakan pesakit alahan kepada sesuatu allergen. Apabila berlaku perkara tidak diingini kepada anda, mereka tahu apa perlu dilakukan.

‘Allergic safety rules’ ini amat baik untuk kita baca dan sebarkan. Jaga kebersihan, kerap membasuh tangan, elakkan kongsi makanan dengan mereka yang ada alahan, tahu tanda-tanda serangan alahan dan alergi, beritahu orang sepatutnya sekiranya anda alami alahan.